Böyük problemin həllinə qarşı böyük müqavimət: Məmurlar imkan vermir ki... Ayna.az\nƏliməmməd Nuriyev: “Onlar böyük şəhər bələdiyyəsinin yaradılmasına ciddi maneə yaradırlar”\nBakıya 13 ildən sonra güclü qar yağdı. Əslində, buna o qədər də güclü qar demək olmaz. Xarici ölkələrlə, şəhərlərlə müqayisədə yağıntının miqdarı o qədər də böyük deyildi. Amma 13 ildən sonra ilk dəfə idi ki, paytaxtda hava belə soyuq və belə qarlı idi. 13 il ona görə deyirik ki, sonuncu dəfə ən aşağı temperatur və qarlı hava 2008-ci ilin yanvarında qeydə alınıb. Ondan sonra qışa uyğun olaraq hava soyuq olub, bəzi hallarda az miqdarda qar da yağıb.\nMəsələ burasındadır ki, bu günlərdə yağan qara da Bakının, daha doğrusu, paytaxtın aidiyyəti orqanlarının hazır olmadığını müşahidə etdik. Fevralın 23-ü gecə saatlarında yerə 3 santimetrə yaxın qar düşmüşdü ki, paytaxt yollarının iflic olduğunu gördük. Şəhərin mərkəzində belə, avtomobillər hərəkət edə bilmədi, qəzalar oldu. Bu, yol ifrastrukturunun nə dərəcədə hazırlıqsız olduğunu göstərdi.\nQaldı ki, kommunal xidməklərə - işıq, qaz, su məsələlərinə - bu sahədə də, paytaxt sakinləri əziyyət çəkdilər. Sosial şəbəkələrdə şəhərin bir çox yerlərində ya işıq kəsintisi, ya qazın kəsilməsi, ya da suyun olmaması ilə bağlı xəbərlər paylaşıldı. Xüsusən, Bakıətrafı kənd və qəsəbələrdə problemlər özünü daha qabarıq göstərdi.\nYol məsələsini isə yuxarıda qeyd etdik – qar çox olan gün, yəni fevralın 24-də hərəkət demək olar ki, 90 faiz dayandı. İnsanlar işə getməkdə əziyyət çəkdilər, avtobuslar qrafikə uyğun hərəkət edə bilmədi. Maraqlıdır ki, qurumlar problemləri qarın yağması ilə əlaqələndirdi. Sanki “nə edək, qar yağdı, çətinliklər təbiidir” formasında cavablar eşitdik. Əslində isə dediyimiz kimi, bizdə yağan qar digər ölkələrin paytaxtlarına yağan qarla müqayisədə az idi, amma nədənsə, həmin şəhərlərin aidiyyəti qurumları belə bəhanələr gətirmir – çünki fəsilə hazır olurlar.\nBizim paytaxt isə qardan yenə də üzüağ çıxa bilmədi. Yenə də müşahidə etdik ki, məşhur şeirdə deyildiyi kimi: Bakının dərdi var, Bakı xəstədir...\nŞəhər infrastrukturuna məsul qurumların yarıtmaz işlərinin günahını mütəxəssislər böyük şəhər bələdiyyəsinin, yəni seçkili meriya institutunun olmaması ilə əlaqələndirirlər. Ekspertlərin qənaətincə, bu cür problemlərin yaranmaması üçün böyük şəhər bələdiyyəsi sisteminə keçid lazımdır.\nQeyd edək ki, Azərbaycan Avropa Şurasına üzv olan yeganə dövlətdir ki, onun böyük şəhər bələdiyyəsi yoxdur. Ölkəmiz 2001-ci ildə Avropa Şurasına üzv qəbul edildiyi vaxt üzərinə götürdüyü öhdəliklərdən biri də iri şəhərlərdə böyük şəhər bələdiyyəsinin yaradılması idi. Müxtəlif vaxtlarda bu məsələ gündəmə gətirilsə də, hələlik müsbət sonluqla nəticələnməyib.\nBələdiyyə yerli özünüidarəetmə forması olduğundan, bunun əsasında sosial, səhiyyə, təhsil məsələləri, abadlıq işləri, həm də həmin ərazidə yaşayan insanların həyat şəraitinin yaxşılaşdırılması dayanır. Buna görə də, Avropa Şurası Yerli və Regional Hakimiyyətlər Konqresi yerli özünü idarəetmə ilə bağlı 2003 və 2007-ci illərdə üzv ölkələrə verdiyi tövsiyyədə vətəndaşların qərar qəbulu prosesində iştirakının təmin edilməsini də təklif edib.\nBu gün Bakı şəhərinin idarəetməsi seçkili olmadığı üçün maliyyə muxtariyyəti yoxdur, kənardan investisiya, qrantlar cəlb edə bilmir. Şəhər İcra Hakimiyyətinin büdcəsini Maliyyə Nazirliyi formalaşdırır, kənar maliyyə olsa da, mərkəzi hakimiyyət orqanlarının xətti ilə icra hakimiyyətinə ötürülür. Belə ki, "Yerli icra hakimiyyətləri haqqında Əsasnamə"yə görə, Bakı Şəhər İcra Hakimiyyəti (BŞİH) başçısının hansısa seçkili dövlət orqanının və ictimaiyyət qarşısında hesabatlılığı nəzərdə tutulmur. İcra başçısı yalnız dövlət başçısı qarşısında hesabat verir.\nMütəxəssislərin isə sözlərinə görə, böyük şəhər bələdiyyəsinin bir sıra üstünlüyü var ki, bunlardan biri də, yuxarıda sadaladığımız problemlərin yaşanmasının qarşısının alınmasıdır. Konstitusiya Araşdırmaları Fondunun (KAF) prezidenti Əliməmməd Nuriyev məsələ ilə bağlı AYNA-ya deyib ki, hazırkı bələdiyyələrin resursları ilə ekstremal şəraitin öhdəsindən gəlmək mümkün deyil.\nOnun sözlərinə görə, gələcəkdə bələdiyyələrlə bağlı edilə biləcək dəyişikliklər ona gətirib çıxara bilər ki, yerli özünüidarəetmə orqanlarının resursları genişlənsin: “Əgər icra hakimiyyətinin səlahiyyətləri bələdiyyələrə verilməsə, böyük şəhər bələdiyyəsi olmasa da, Bakı Şəhər Bələdiyyəsinin yaradılması, əlbəttə ki, kommunal problemlərin öhdəsindən gəlməyə imkan tanıyar. Çünki bələdiyyələr seçkili orqandır, əhali qarşısında daha çox məsuliyyət daşıyır. Eyni zamanda, idarəetmədə effektivlik daha da artır”.\n“Ümumiyyətlə, seçkili orqanlarda qərarların qəbulu effektli və çevik olur. Qərarlar qəbul edilərkən maraqlı tərəflərin fikirlərinə diqqət ona gətirib çıxarır ki, problemlərin həlli aydın şəkildə başa düşülür. Yəni, bir tərəfdən cavabdehlik, bir tərəfdən seçkili orqan olduğuna görə məsuliyyət, əhali qarşısında hesabatlılıq və şəffaflıq idarəetmədə səmərəliliyi artırır. Bələdiyyə üzvləri daim çalışacaqlar ki, problemlər həllini tapsın, təkmilləşmə olsun, problemlər sürətli şəkildə həllini tapsın. Amma indiki idarəetmə üsulu tələblərə cavab vermir”, - deyə Fond rəhbəri vurğulayıb.\nNuriyev qeyd edib ki, BŞİH iş görməyə çalışır, amma səlahiyyətlər bütün məsələlərin həllinə imkan vermir: “Bu gün mərkəzi icra oqanlarına daxil olan qurumlar hərəsi bir işə cavabdehdir. Bəzi işlər publik hüquqi şəxslərə tapşırılıb. Yəni, burada kordinasiyalı yanaşma mümkün olmur. Sonucda da, qeyd etdiyiniz problemlər görünür. Qarışıq sistem var, səlahiyyətlər paylanılıb, paralelik var. Şübhəsiz ki, bu, mövcud problemlərin həllinə maneə yaradır. Digər tərəfdən, Azərbaycanda, Bakıda iqlim şəraiti həmişə stabil olub, ciddi təbiət hadisələrinə mütəmadi olaraq rast gəlinmir. Bu baxımdan, paytaxtımızda infrastruktur müəyyənləşdirilməyib. Ona görə də, belə təbiət hadisələrinə, qarın normadan artıq yağmasına Bakının infrastrukturu hazır deyil. Əksər vaxtlarda təbiətin, havanın mülayim olması, sanki qurumlarımızda arxayınlıq yaradıb”.\nEkspert hesab edir ki, Bakı Nəqliyyat Agentliyi (BNA) nisbətən katastrofik vəziyyətə hazırdır: ““BakuBus” nisbətən çalışdı ki, vəziyyətdən çıxsın. Baxmayaraq ki, yolların buzlaması, infrastrukturdakı çatışmazlıqlar onların da işinə əngəllər yaratdı. Nəzərə almaq lazımdır ki, koronavirus səbəbindən əsas nəqliyyat növü olan metro bağlıdır, taksilər yağıntıda gedişhaqqını qaldırır. Yəni, BNA çalışdı ki, insanlar yolda qalmasın, müəyyən qədər öhdəsindən gələ bildi. Onu da qeyd etmək lazımdır ki, paytaxtın daşımasına tək “BakuBus” baxmır, özəl şirkətlər də var. Onların marşrutlarının əksəriyyəti xəttə belə, çıxmadı. “BakuBus”-ın da avtobusları bu qədər əhaliyə yetərli deyil. Amma dediyim kimi, yenə də çalışdılar. Qalan qurumlar haqqında təəssüf ki, bunu demək mümkün deyil. Bələdiyyə sistemində isə yük bir qurumun uzərinə düşmür, çoxşaxəli fəaliyyət olur”.\n20 ildir Avropa Şurasının tövsiyəsinə əməl edilməməsinə, yəni, şəhər bələdiyyəsi sisteminə keçilməməsinin səbəbinə gəldikdə, həmsöhbətimiz deyib ki, buna böyük müqavimət var: “Müvafiq icra strukturları var, onlar yerli özünüidarəetmə orqanlarının inkişafında maraqlı deyil. Həmin qüvvələr böyük şəhər bələdiyyəsinin yaradılmasını özlərinin səlahiyyətlərinə müdaxilə kimi qəbul edirlər. Bilirlər ki, bələdiyyələrin inkişafı idarəetmədə yenilənməyə gətirib çıxaracaq, bunların maraqlarına zidd olacaq. Ona görə də, prosesə böyük müqavimət göstərirlər. Amma onu deyim ki, Azərbaycanda yeni idarəetmə modelinə keçid baş tutur. Dövlət başçısı tərəfindən idarəçiliklə bağlı müxtəlif addımların atıldığını görürük. Məsələn, Prezidentin xüsusi nümayəndələrinin təyin edilməsini göstərmək olar. Əlbəttə, bu, hələlik işğaldan azad olunmuş ərazilər üzrədir, amma gələcəkdə ölkə üzrə tətbiq ediləcəyi istisna deyil. Hesab edirəm ki, bu institut özünü doğruldacaq. Ondan sonra bələdiyyələrin inkişafına müqavimət göstərmək mümkün olmayacaq”.\n“Hər halda, idarəetmədə dəyişiklik ona istiqamətlənib ki, idarəetmədə vətəndaş iştirakçılığı olsun. Vətəndaşların seçdikləri şəxslər idarəetmədə olsun. Yenə deyirəm, burada cavabdehlik, məsuliyyət artır. Şəffaflıq, hesabatlılıq olur. Yaxşı idarəetmə o zaman olur ki, şəffaflıq və vətəndaşa hesabatlılıq olur. İndiki halda qurumlar problemi bir-birinin üzərinə atır. Biz dəfələrlə məsələ qaldırmışıq ki, BŞİH yanında İctimai Şura yaradılmalıdır. Eyni zamanda, paytaxtın rayon icra hakimiyyətləri yanında da ictimai şuralar olmalıdır. İctimai şuralar da formalaşarkən, QHT-lər orada təmsil olunmalıdır, yoxsa ki, hər kəs özünə yaxın insanları üzvlüyə cəlb etməməlidir. İcra strukturları həmin şuraya təzyiq etməməlidir. Problemlər çoxdur. Amma dediyim kimi, istiqamət dəyişikliyə doğrudur. Yəqin ki, yaxın zamanlarda idarəçilikdə dəyişikliyin şahidi olacağıq”, - deyə Ə.Nuriyev fikrini tamamlayıb.\nMüəllif: Anar Bayramoğlu 28 Fevral 2021 10:23


Cənub sərhədlərində 4 zastava əsaslı təmirdən sonra istifadəyə verilib - Azeri Defence\nDövlət Sərhəd Xidmətinin (DSX) Lənkəran Sərhəd Dəstəsinin Astara rayonunun Qapıçı Məhəllə, Alaşa, Züngüləş və Armudlu ərazilərində yerləşən zastavaları əsaslı təmirdən sonra istifadəyə verilib. Bu barədə “AzeriDefence” APA agentliyinə istinadən məlumat verib.\nKeçirilən mərasimdə çıxış edən DSX-nın Şəxsi heyət üzrə baş idarəsinin rəisi, general-mayor Məhəmməd Abbasquliyev ölkədə sərhəd mühafizəsi strukturunun təkmilləşdirilməsi prosesindən danışıb. Dövlət sərhədləri boyunca müasir tələblərə cavab verən çoxsaylı yeni sərhəd məntəqələrinin tikilib istifadəyə verildiyini qeyd edən idarə rəisi bu prosesin bundan sonra da davam etdiriləcəyini, şəxsi heyətin rifah halının yaxşılaşdırılması istiqamətində yeni layihələrin həyata keçiriləcəyini diqqətə çatdırıb.\nRəmzi açılış lenti kəsildikdən sonra M. Abbasquliyev zastavalarda yaradılan şəraitlə tanış olub, gənc sərhədçilərlə birlikdə nahar edib.\nQeyd edək ki, Lənkəran Sərhəd Dəstəsinin bu gün istifadəyə verilmiş zastavalarında yenidənqurma və əsaslı təmirdən sonra lazımi şərait yaradılıb. Belə ki, yataqxana, yeməkxana, istirahət, təlim və digər xüsusi təyinatlı otaqlar, anbarlar, mərkəzləşdirilmiş istilik və işıqlandırma sistemləri, hamamxana və çamaşırxana şəxsi heyətin istifadəsinə verilib.


Rusiya "Lastoçka" kompleksinin yeni zərbə PUA-larını tətbiq edib - Poliqon.az\nSonuncu “Qərb-2021” təlimində Rusiya ilk dəfə “Lastoçka” kompleksinin tərkibindən zərbə pilotsuz uçuş aparatını (PUA) tətbiq edib.\n“Poliqon” Rusiya Müdafiə Nazirliyinin mətbuat xidmətinə istinadən xəbər verir ki, həmçinin, təlim mərhələsi çərçivəsində şərti düşmənə zərbələr “İnoxodets” (ixrac variantında “Orion-E”) və “Forpost” zərbə dronları tərəfindən də həyata keçirib.\nMulino poliqonunda keçirilən “Qərb-2021” təlimlərinin əsas epizodu zamanı Rusiya hərbiçiləri “Lastoçka” kompleksinin tərkibindən yeni zərbə PUA-lar da istifadə ediblər. “Lastoçka” kompleksinin zərbə PUA-ları açıqda yerləşən canlı qüvvəyə atəş zərbəsi yetirib, qəlpəli və kumulyativ sursatla şərti düşmənin zirehli hədəfini məhv edib.\nMəlumatda kompleksin taktiki-texniki xüsusiyyətləri açıqlanmayıb, inkişafı haqqında əvvəllər məlumat verilməyib.\nQeyd edək ki, Rusiya və Belarusiya silahlı qüvvələrinin strateji təlimləri hər iki ildən bir keçirilir. “Qərb-2021” təlimi, bu il iki ölkənin silahlı qüvvələrinin birgə hazırlığının son mərhələsidir. Qoşunların (qüvvələrin) praktiki fəaliyyətləri 10-16 sentyabr 2021-ci il tarixlərində Rusiya ərazisində və Baltik dənizinin sularında yerləşən doqquz poliqonda, həmçinin Belarus Silahlı Qüvvələrinin beş təlim poliqonunda baş tutub.\nÜmumilikdə təlimlərdə 200 minə qədər şəxsi heyət, təxminən 80 ədəd təyyarə və helikopter, 760 ədədə qədər hərbi texnika, 290 ədəd tank, 240 ədəd artilleriya, yaylım atəşli reaktiv sistem və minaatan, o cümlədən 15 ədədə qədər gəmi iştirak edib.\n“İnoxodets” (“Orion-E”) PUA\nMüdafiə naziri Kəlbəcər və Laçında döyüş mövqelərində olub – FOTO/VİDEO


Bakıda Ümumdünya Gömrük Təşkilatının konfrans və sərgisi keçiriləcək | Union Dünya Azərbaycanlıları\nƏsas səhifə › Tədbirlər › Bakıda Ümumdünya Gömrük Təşkilatının konfrans və sərgisi keçiriləcək\nDövlət Gömrük Komitəsinin (DGK) sədri, gömrük xidməti general-leytenantı Səfər Mehdiyev Meksikanın Azərbaycandakı səfiri Xuan Rodriqo Labardini Floreslə görüşüb.\nDGK-dən Trend-ə verilən məlumata görə, S.Mehdiyev Azərbaycanla Meksika arasında həm siyasi, həm də iqtisadi sahədə əlaqələrdən məmnunluqla bəhs edib. Komitə sədri hər iki ölkənin geniş iqtisadi potensialının bu istiqamətdə münasibətləri daha da inkişaf etdirməyə imkan verdiyini vurğulayıb və daha uğurlu nəticələr əldə olunacağına ümidvar olduğunu bildirib.\nDaha sonra beynəlxaq təşkilatlar və gömrük qurumları ilə səmərəli işgüzar əlaqələrin qurulmasına toxunan S.Mehdiyev, Ümumdünya Gömrük Təşkilatının İnformasiya Texnologiyaları Konfransı və Sərgisinin 2019-cu ilin iyun ayında Azərbaycanda keçirilməsinin nəzərdə tutulmasını da Azərbaycan Gömrük Xidmətinin dünya gömrük ailəsinə töhfələrinin nəticəsi kimi dəyərləndirib.\nSəfir Xuan Rodriqo Labardini Flores səmimi qəbula görə təşəkkürünü bildirib və iki ölkə arasındakı əlaqələrdən bəhs edərək son dövrlərdə münasibətlərin sürətlə inkişaf etdiyini vurğulayıb. Qeyd olunub ki, yaxın zamanlarda imzalanması nəzərdə tutulan “Azərbaycan Respublikası Hökuməti ilə Meksika Birləşmiş Ştatları Hökuməti arasında Gömrük Məsələlərində Qarşılıqlı İnzibati Yardım və Məlumat Mübadiləsi haqqında Saziş” iki ölkə arasındakı əlaqələrin daha da möhkəmlənməsinə, ticarət dövriyyəsinin artmasına şərait yaradacaq.


Faşizm üzərində Qələbənin 74-cü ildönümü münasibətilə hərbi hissədə tədbir keçirilib\n04 May 2019, 16:07 (GMT +4)\nBakı, 4 may, SalamNews.Müdafiə nazirinin təsdiq etdiyi plana əsasən Böyük Vətən müharibəsində Qələbənin 74-cü ildönümü münasibətilə Azərbaycan Ordusunun tabeliyində olan birlik, birləşmə, hərbi hissə və xüsusi təyinatlı təhsil müəssisələrində silsilə tədbirlər keçirilir.\nSalamNews Müdafiə Nazirliyinə istinadən xəbər verir ki, növbəti tədbir Gəncə Qarnizonunun İdeoloji və Mədəniyyət Mərkəzinin "Vətən Uğrunda" səyyar təşviqat dəstəsinin təşkilatçılığı ilə keçirilib. Tədbirdə vurğulanıb ki, İkinci Dünya müharibəsi dövründə Azərbaycan xalqı SSRİ-nin digər xalqları ilə birlikdə faşizm üzərində ümumi qələbəyə öz töhfəsini layiqincə verib. İkinci Dünya müharibəsində qəhrəmanlıqla vuruşan 416, 402, 223 və 77-ci diviziyalar azərbaycanlılardan ibarət idi. 1941-1945-ci illərdə Böyük Vətən müharibəsi dövründə təxminən 600 mindən çox azərbaycanlı döyüşçü orduya qoşulub və onlardan ən azı yarısı savaş meydanında həlak olub.\nN nömrəli hərbi hissədə 9 may Qələbə gününə həsr olunmüş tədbirdə İkinci Dünya müharibəsində döyüşən azərbaycanlılardan ibarət diviziyaların bayraqları şəxsi heyət üçün nümayiş olunub.\nHərbi qulluqçulara İkinci dünya müharibəsinin azərbaycanlı qəhrəmanları Həzi Aslanov, İsrafil Məmmədov, Qafur Məmmədov haqqında çəkilən tarixi filmlər nümayiş etdirilib.\nGənc leytenant Cəlal Nəcəfov çıxış edərək, iki dəfə Sovet İttifaqı Qəhrəmanı Həzi Aslanovun döyüş yolundan fəxrlə danışıb. O, ulu babalarımızın davamçısı olaraq, zabit kimi Vətənə xidmət etməklə onların yolunu şərəflə davam etdirdiyini və İkinci Dünya müharibəsində Azərbaycan gənclərinin göstərdiyi rəşadətin, döyüş ruhunun bu gün də gənc nəslə bir örnək olduğunu deyib.\nDigər hərbi qulluqçu da Sovet İttifaqı qəhrəmanı Məstan Əliyev nəslinin davamçısı kimi babasının keçdiyi şərəfli döyüş yolundan danışıb.\nQələbə gününə həsr olunmuş tədbirdə "Vətən Uğrunda" səyyar təşviqat dəstəsi "Əsgər məktubu" layihəsi həyata keçirib. Əsgərlər bu layihə çərçivəsində öz nənə və babalarına ünvanladıqları məktublarda onlara İkinci Dünya müharibəsində Alman faşizmi üzərində əldə olunan qələbəyə görə minnətdar olduqlarını bildiriblər.\nFaşizm üzərində Qələbənin 74-cü ildönümü münasibətilə Azərbaycan Ordusunda bir sıra tədbirlər keçiriləcək\nTaqanroqda faşizm üzərində Qələbənin 73-cü ildönümü münasibətilə tədbir keçirilib\nSumqayıtda faşizm üzərində qələbənin 73-cü ildönümü qeyd olunub (FOTO)\nDTX-da faşizm üzərində qələbənin ildönümünə həsr olunmuş tədbir keçirilib\nAzərbaycan xalqı faşizm üzərində qələbənin əldə edilməsində çox böyük rol oynayıb - deputat\nAzərbaycan xalqı faşizm üzərində qələbəni milli bayram kimi qeyd edir - deputat\nZaqatalada faşizm üzərində qələbənin 72-ci ildönümü qeyd olunub (FOTOLAR)\nMoskvada Qızıl meydanda faşizm üzərində qələbənin 72-ci ildönümü münasibətilə parad keçirilir (ONLİNE-YAYIM)\nBakıda faşizm üzərində Qələbənin 71-ci ildönümü qeyd edilib (FOTOLENT)\nAzərbaycanın faşizm üzərində qələbəsində layiqli payı var - politoloq\nFaşizm üzərində Qələbənin 71-ci ildönümü Tovuzda qeyd olunub


Məhşur futbolçunun arvadı oğurlandı | Hazara-Azeri\nMəhşur futbolçunun arvadı oğurlandı\nRusiyanın “Amkar” klubunun şərəfini qoruyan Feqor Oqudenin həyat yoldaşı oğurlanıb.\nANS PRESS-in məlumatına görə, hadisə futbolçunun vətəni Nigeriyanın Varri şəhərində baş verib.\n29 yaşlı yarımmüdafiəçi hadisədən qardaşı vasitəsilə xəbər tutduğunu bildirib.\n“Yoldaşım Maimunat uşaqlarla gəzməyə çıxıb. Kiçik qardaşım mənə dedi ki, evin ətrafında silahlı şəxslər vardı. Onlar həyat yoldaşımı oğurlayıblar. Daha sonra avtomobil ərazidən uzaqlaşıb”,- deyə Feqor bildirib.\nMaimunat Oqudenin oğurlanmasından bir müddət keçsədə hələ ki, onun barədə heç bir xəbər yoxdu. Cinayətkarlarda heç bir tələb irəli sürməyib. Qadının “Boka Haram” radikal terrorçu qrupu tərəfindən oğurlandığı ehtimal edilir.\nOqude hadisə barədə polisə müraciət edib. “Amkar” klubunun rəsmiləri hadisə ilə bağlı Nigeriya polisi tərəfindən araşdırma aparıldığını və futbolçularına kömək etməyə hazır olduqlarını bildirib. Cari mövsüm Perm təmsilçisinin heyətində 14 oyuna çıxan Feqor Oqude 2014-cü ilin yanvarından “Amkar”ın heyətində çıxış edir.\nKeçən il Milanın “İnter” klubunun futbolçusu Mauro İkardi silahlı soyğuna məruz qalmışdı. İki silahlı şəхs argentinalı futbolçunu soymuşdu. Gecə yarısı Milanın mərkəzində maşınını saхlayan futbolçuya motosikletlə yaхınlaşan şəxslər hücüm edib. Üzləri bağlı olan soyğunçular ondan pullarını tələb edib. Polisə ifadə verən İkardi bildirib ki, pulları verməkdən imtina edib. Bu zaman soyğunçular onun “Hublot” markalı saatını alaraq qaçıb. …read more\nPrevious Post“Qarabağ”dan ilk rəsmi transfer (FOTO)Next PostDağlıq Qarabağla bağlı qapalı görüş keçirilib (VİDEO)


İdman Akademiyası intihar edən tələbə barədə: “Çalışqan və aktiv idi” - Modern.Az Azərbaycan və dünya xəbərləri\n20 Aprel 2021, 18:04 | AKTUAL\nTovuz rayonunun Aşağı Öysüzlü kənd sakini, 2001-ci il təvəllüdlü Paşa Mehdiyev Azərbaycan Dövlət Bədən Tərbiyəsi və İdman Akademiyasının tələbəsi olub.\n20 yaşlı gənc özünü asaraq intihar edib. Hadisənin səbəbi hələlik məlum deyil.\nModern.az saytının əməkdaşı hadisə ilə bağlı universitetin mətbuat katibinə müraciət edib.\nAzərbaycan Dövlət Bədən Tərbiyəsi və İdman Akademiyasının mətbuat katibi Qabil Mehdiyev intihar edən tələbə ilə bağlı saytımıza açıqlamasında bu hadisənin onlara da çox müəmmalı gəldiyini bildirib:\n“Çalışqan, hörmət etdiyimiz tələbələrimizdən biri idi. Passiv tələbə deyildi.. Dərslərdə də fəal iştirakı ilə yanaşı, qiymətləri də yaxşı idi. Paşa həyat dolu, mehriban uşaq idi”.\nQ.Mehdiyev ailəsinin də intiharın səbəbi ilə bağlı məlumatsız olduğunu qeyd edib:\n“İntiharın səbəbi ilə bağlı hələ ki heç bir məlumatımız yoxdur. Bu işlə hüquq-mühafizə orqanları məşğul olur. Ailə üzvləri onun problemsiz uşaq olduğunu söyləyiblər.\nRektorun tapşırığı ilə elə həmin gün kollektivdən dekan və kafedra müdiri gedib, ailəsini ziyarət ediblər. Rektorun özü isə birbaşa atasına zəng vuraraq, başsağlığı verib. Maddi dəstək göstərmək istənilsə də, buna ehtiyaclarının olmadığını, göstərdikləri mənəvi yardımın böyük dəstək olduğunu bildiriblər”.


Ulu öndərlə görüşün unudulmaz təəssüratı | Xalq Qəzeti\n07.05.2018 09:52 | Oxunma sayı: 386\nHəyatda elə hadisələr olur ki, bütün ömrün boyu yaddaşdan silinmir və o unudulmaz anları tez-tez xatırlayır, hafizəndə canlandırırsan. Bu günlərdə yolum Cəlilabada düşmüşdü. Abadlıq, quruculuq işləri məni məftun etdi. Ayaq saxladım, ulu öndər Heydər Əliyevin\nrayon mərkəzində gül-çiçəyə qərq olmuş xiyabanda ucaldılmış möhtəşəm heykəlini ziyarət edib, önündə baş əydim.\nRegionların sosial-iqtisadi inkişafına dair Dövlət Proqramı digər rayonlarımızda olduğu kimi, Cəlilabadın da simasını dəyişdirib. Abadlaşdırılmış, asfaltlanmış küçələr, meydançalar, xiyabanlar göz oxşayır. Kəndarası yollar təmir olunur, rayonda yeni iş yerləri açılır, fermerlər, iş adamları üçün hərtərəfli şərait yaradılır. Rayon mərkəzində yaşayış evləri, yeni məktəblər inşa olunur, köhnələri təmir edilir. Hər addımında yeniliyin və tərəqqinin şahidi olursan...\nÜmummilli liderimizin abidəsi önündə bir qədər fikrə daldım.\nUlu öndər Heydər Əlirza oğlu Əliyev! Taix boyu əbədi anılacaq görkəmli və nəhəng bir şəxsiyyət! Həmişə həyatı bahasına, Vətəni və milləti naminə qeyri-adi işlər görmüş, möcüzələr yaratmış bir insan! Millətin iftixarı, müdrik siyasətçi, misilsiz, unudulmaz xidmətiylə sevilən dahi, təkrarolunmaz bir düha! Müstəqil Azərbaycan Respublikasının yaradıcısı və memarı!\nXəyal məni 36 il əvvələ – Heydər Əliyevin Azərbaycan KP MK-nın birinci katibi kimi Cəlilabadda olarkən onun qəbulunda olduğum, yaddaşımdan silinməyən anlara apardı.\n1982-ci ilin yay ayları idi, Azərbaycan Yazıçılar İttifaqında ədəbi jurnalın şöbə müdiri vəzifəsində çalışırdım. Heydər Əliyevin səfərə çıxdığı hökumət qatarı ilə Xanlar, Göygöl və Cəlilabad rayonları üzümçülərinin zona müşavirəsinə mənim də gedəcəyimi bildirmişdilər. Elə bu dəm xəyalən 5 il əvvəli xatırladım. 1977-ci ilin əvvəlləri idi. Azərbaycan Yazıçılar Birliyinin orqanı, ermənicə “Krakan Azərbaycan” (“Ədəbi Azərbaycan”) jurnalında erməni müəllifin bir povesti çap olunmuşdu. Povestdə təsvir olunurdu ki, guya Şəmkir dağlarında seyrə çıxan iki erməni bir-biri ilə söhbət edirlər. Xaricdən gələn erməni yerli erməniyə sual verir: “Bu cənnət erməni torpağında sizdən başqa daha kim yaşayır?” Yerli erməninin cavabı belə olur: “Burada bizdən başqa, bir də turk yatağanları yaşayırlar”.\nBu, respublikada böyük əks-səda doğurdu. Jurnalda Azərbaycan əleyhinə yazılmış povestin çap olunduğunu eşidən Heydər Əliyev dərhal qəti göstəriş verdi ki, ermənicə jurnal üçün bir nəfər azərbaycanlı yazıçı, Azərbaycan KP MK-nın orqanı, qəzeti üçün isə bir nəfər jurnalist seçilməlidir. Tapşırmışdı ki, onlar hər iki dili mükəmməl bilən, zəngin biliyi və geniş həyat təcrübəsi olan bacarıqlı qələm sahibləri olmalıdır. Həmçinin hər iki qələm sahibinin redaksiyaların ştatında yer alması barədə göstəriş verilmişdi. Ulu öndər Heydər Əliyev qətiyyətlə xəbərdar etmiş və tapşırmışdı ki, bundan sonra xalqımızın və respublikamızın əleyhinə bir daha nə yazarlar, nə də jurnalistika sahəsində fəaliyyət göstərən qələm sahibləri belə hərəkətlərə yol verməməlidirlər.\nBeləliklə, mən ermənicə “Krakan Azərbaycan” jurnalına öz vəzifə ştatımla tənqid-publisistika şöbəsinin müdiri vəzifəsinə daimi işə göndərildim.\nƏn maraqlı və təəccüblüsü bu oldu ki, Azərbaycan Respublikası Ali Sovetinin deputatı, ermənicə “Krakan Azərbaycan” jurnalının baş redaktoru Samvel Qriqoryan məni vəzifəyə qəbul edərkən ərizəmin üzərində dərkənarı “ədəbi işçi vəzifəsinə təyin edilsin” kimi yazdı. Erməni ki, erməni. Azərbaycan Yazıçılar Birliyinin katibi, rəhmətlik İsaq İbrahimov onu başa saldı ki, ay insan, Əli müəllimin jurnalda şöbə müdiri ştatı barədə birbaşa Heydər Əliyev yoldaş şəxsən özü göstəriş verib və onun tapşırığı mütləq yerinə yetirilməlidir.\nJurnalist Qafar Mehdiyevi (Çaxmaqlı) isə Azərbaycan KP MK-nın orqanı olan ermənicə “Kommunist” qəzetinin redaksiyasına daimi işə təyin etdilər.\nAzərbaycanda yaşayan ermənilər bu iki aparıcı mətbuat orqanı olan jurnalın və qəzetin redaksiyalarına Əli Vəkilin və Qafar Çaxmaqlının işə qəbul olunmaları əleyhinə Moskvaya, Lenin mavzoleyinə ünvanlanmış minlərlə şikayət məktubu göndərdilər. Bütün ərizə və şikayətlər Heydər Əlirza oğlu Əliyevdən idi.\nLakin erməni daşnakları ulu öndərə heç nə edə bilmədilər.\nÇünki o, cəsarətli bir siyasi xadim, qətiyyətli, dahi bir xalq adamı idi! Misilsiz və millətsevər qeyrətli bir rəhbər idi! Kremldə də sözü keçən dahi şəxsiyyət idi!..\nQeyd etdiyim kimi, 1982-ci ilin yayında Heydər Əliyevin səfərə çıxdığı qatara məni də dəvət etdilər. Axşam ulu öndər Bakı dəmir yolu vağzalında hamımızla səmimi salamlaşdıqdan sonra qatara mindi. Xanlar rayonuna yola düşdük. Səhər tezdən Heydər Əliyevin gərgin, məhsuldar, yaddaqalan iş günü başladı. İsti yay günündə sahələri gəzən, üzümçülərlə görüşən, faydalı məsləhətlər verən görkəmli rəhbər yorulmaq bilmirdi. Onun Xanlar üzümçüləri ilə görüşləri axşam rayon mədəniyyət sarayında keçirdiyi ümumrayon müşavirəsi ilə yekunlaşdı. Heydər Əliyev adəti üzrə yenə də geniş və məzmunlu çıxış etdi, rəhbərliyə iradlarını bildirdi, tövsiyələrini verdi.\nAxşam Xanlardan yola düşən qatar səhər tezdən Cəlilabada yetişdi. Qeyd etdiyim kimi, üçvaqonlu hökümət qatarının sərnişinləri arasında Azərbaycan Yazıçılar Birliyindən 4 nəfərin də adı vardı.\nHəmin səfərin yaddaqalan və hamıya xoş təsir bağışlayan bir cəhətini də qeyd etməliyəm. O vaxt Azərbaycan Respublikasının indiki Prezidenti cənab İlham Əliyev də atası ilə birlikdə səfərə çıxmışdı. İlham Heydər oğlu ağlı, kamalı, nəcib insani keyfiyyətləri ilə hamını heyran qoymuşdu.\nMəndən başqa Azərbaycan Yazıçılar Birliyinin daha üç üzvü - Atif Zeynallı, İntiqam Qasımzadə və Əhəd Muxtar da hökumət qatarının sərnişinləri arasında idi. Ümummilli liderimizin fenomenal, qeyri-adi yaddaşa malik olduğu hamıya məlumlur. Yolda şair Atif Zeynallı bildirdi ki, Heydər Əliyev Dövlət Təhlükəsizlik Komitəsinin sədri olanda onun qəbuluna getmişəm: “Görəsən məni xatırlayacaqmı?” – “Əlbəttə, xatırlayacaq! Onun yaddaşından heç nə silinən deyil”, dedim.\nRəhbərin iş günü Cəlilabadda da gərgin və mənalı keçdi. İş günü başa çatdıqdan və müşavirə bitdikdən sonra Mədəniyyət sarayı direktorunun kabinetində Heydər Əlirza oğlu yazıçıları qəbul etdi. Əvvəlcə Atif\nZeynallı “şair, filologiya elmləri doktoru” kimi təqdim olundu.\nHeydər Əliyev dedi: Sən Dövlət Təhlükəsizliyi Komitəsində mənim qəbulumda olubsan, Atif Zeynalov.\nBiz təəccüb içində qaldıq: şairi Atif Zeynallı yox, pasportdakı soyadı ilə -\nAtif Zeynallı gülə-gülə dedi ki, Heydər müəllim, Misir Respublikasına getməliydim, icazə vermirdilər. Qəbulunuzda oldum, məsələni müsbət həll etdiniz.\nİkinci tanışlıq İntiqam Qasımzadə ilə oldu. Yazıçı-publisist, “Azərbaycan” jurnalının əməkdaşını dinləyən Heydər Əliyev dedi: “Sənin adın müharibə ilə bağlıdır, atan Böyükağa Qasımzadəni yaxşı xatırlayıram. Böyük Vətən müharibəsi illərində maraqlı yazılarla mətbuatda tez-tez çıxış edirdi”.\n“Ulduz” jurnalının əməkdaşı, şair Əhəd Muxtarın milliyyətcə talış olduğunu biləndə ulu öndər ona Azərbaycan dili ilə yanaşı, öz ana dilində də şeirlər yazmağını məsləhət gördü.\nQeyd edim ki, özümüzü təqdim edəndə hansı ali məktəbi bitirdiyimizi də deyirdik. Növbə mənə çatdı:\n– Əli Vəkil, şair-tərcüməçi, İrəvan Pedaqoji və Azərbaycan Dövlət İncəsənət institutlarının məzunu, Azərbaycan Yazıçılar İttifaqının orqanı olan, ermənicə “Ədəbi Azərbaycan” jurnalının şöbə müdiri.\nHeydər Əliyev səmimi gülümsədi:\n– Maraqlıdır, bir ali məktəbi İrəvanda, birini də Bakıda bitirmisən. Qonşu xalqın dilini mükəmməl bildiyindən həm də tərcümə ilə məşğul olursan. Erməni dilini məktəbdə keçmisən, yoxsa institutu o dildə bitirmisən?\n– Xeyr, Heydər müəllim, orta məktəbi də, ali məktəbləri də öz ana dilimdə oxumuşam. Amma İrəvanda yaşadığım 17 ildə əlifbanı da, dili də sərbəst öyrənmişəm, - deyə cavab verdim.\n– Onlarla necə yola gedirsən? – deyə ulu öndər soruşdu.\nHeydər Əliyev “Ədəbi Azərbaycan” jurnalının redaksiyasında mənimlə birgə işləyən erməniləri nəzərdə tuturdu. Sizin qəti tapşırığınız olan yerdə onlar respublikamıza, habelə mənə nə edə bilərdilər?, - dedim.\n– Orada daha bizim əleyhimizə yazı dərc olunmur ki? – deyə Heydər Əliyev xəbər aldı.\n– Xeyr, Heydər müəllim, mən həm də redaksiya heyətinin üzvüyəm. Jurnalda dərc olunan bütün yazıları oxuyuram, - deyə cavab verdim.\nHeydər Əlirza oğlu gülə-gülə əlavə etdi:\n– Qorxub eləmə, möhkəm dayan. Onlar sənə heç nə edə bilməzlər.\nDahi şəxsiyyətin qətiyyətlə dediyi həmin sözlər heç vaxt yadımdan çıxmır. Beləliklə, mən 13 il ermənilərlə eyni redksiyada çalışaraq xalqımızın, ədəbiyyatımızın mənafeyini qorudum...\nBu yubiley günlərində ulu öndərin yaddaşıma həkk edilmiş əbədi heykəli bütün əzəməti, möhtəşəmliyi və parlaqlığı ilə gözlərim önündə yenidən canlanır. Heydər Əliyev sadəcə ölkənin rəhbəri və millətin lideri deyildi, bü müdrik, xilaskar, mərd və qorxmaz şəxs həm də səmimi, mehriban, xeyirxah və nəcib bir insan idi.\nHeydər Əliyev istər Milli Təhlükəsizliyi Komitəsinin sədri işləyərkən, istərsə də 1969-cu il 14 iyul plenumundan sonra Azərbaycana rəhbərlik etdiyi illərdə daşnak ermənilər İrəvanda mənimlə rastlaşanda bir ağızdan deyirdilər: “Bəxtəvər sizin başınıza, indi sizin Heydər Əliyev kimi görkəmli lideriniz var! Amma, əslində, erməni xalqının qənimi, qəti düşməni gəldi. Bundan sonra Azərbaycanda yaşayan ermənilərin vay halına”.\nHeydər Əliyev mərd, cəsarətli, yenilməz, cəsur, görkəmli bir dövlət xadimi idi.\nHeydər Əliyevin Xanlar rayonuna həmin səfəri ilə bağlı atdığı cəsarətli addım uzun müddət insanların yadından çıxmadı. Sovet hakimiyyəti qurulandan sonra, bir qayda olaraq, Xanlar Rayon Partiya Komitəsinin I katibi vəzifəsində milliyyətcə erməni işləyirdi. Lakin Heydər Əliyevin rayona həmin səfəri ərəfəsində raykomun birinci katibi Qasparyan vəzifəsindən azad edilmişdi. Rayon partiya komitəsinin ikinci katibi isə Murad Aşurov idi. Rayon haqqında ətraflı məlumat alaraq Bakıya qayıdan ulu öndərimiz Murad Aşurovu raykomun birinci katibi vəzifəsinə məsləhət gördü. Daşnaklar yana-yana qaldılar.\nBu, böyük xoşbəxtlikdir ki, ulu öndərin yolunu, Vətən, dövlət və millət üçün görduyü işləri onun Azərbaycan naminə böyüdüb boya-başa çatdırdığı varisi – möhtərəm Prezidentimiz İlham Əliyev qətiyyətlə davam etdirir.\nƏli VƏKİL, şair


Dəmir yumruqla yazılan Zəfər Səlnaməsi\nNəhəng layihə: Bura “Azərbaycanın Parisi” olacaq\nCNN-nin Putin analizi: “O, Türkiyə-NATO münasibətlərini də pozdu”\nƏrdoğan: “Məqsədimizə mütləq çatacağıq”\n24 Sentyabr 14:22\n27 sentyabr bütün şəhidlərimizin Anım Günüdür. Vətən müharibəsində qəhrəmancasına döyüşmüş, Azərbaycan Bayrağını işğaldan azad edilən torpaqlarımızda dalğalandırmış, ölkəmizin ərazi bütövlüyü yolunda canlarını fəda etmiş əsgər və zabitlərimizə, bütün şəhidlərimizə dərin ehtiram əlaməti olaraq Prezidentimiz cənab İlham Əliyev 27 sentyabr – Vətən müharibəsinin başladığı günün Azərbaycan Respublikasında Anım Günü kimi qeyd olunması ilə bağlı Sərəncam imzalamışdır. Bu addım şəhid ruhlarına, şəhidlərin doğmalarına ali ehtiramın göstəricisidir.\nÜmummilli Lider Heydər Əliyevin müstəsna xidmətləri sayəsində formalaşan və inkişaf yoluna qədəm qoyan Azərbaycan Silahlı Qüvvələri bu gün Müzəffər Ali Baş Komandan İlham Əliyevin rəhbərliyi altında öz şərəfli missiyasını uğurla davam etdirir. Məhz bu uğurlu siyasət nəticəsində Azərbaycan Ordusu dünyanın ən güclü orduları sırasındadır. Ordumuzun müasir texnika ilə təchizatı, müntəzəm olaraq keçirilmiş təlimlər, ordumuzun döyüş potensialının gücləndirilməsi, hərbi sənayenin yaradılması və idxaldan müəyyən dərəcədə asılılığın azaldılması – bütün bunlar məqsədyönlü şəkildə aparılan siyasətin tərkib hissəsidir. Azərbaycan Ordusu döyüş hazırlığına görə MDB məkanında ön sıralarda gedir. Ötən 17 ildə ölkəmizin müdafiə sisteminin möhkəmləndirilməsi, Silahlı Qüvvələrdə aparılan islahatlar və bunun nəticəsi olaraq baş verən keyfiyyət dəyişikliklər Müzəffər Ali Baş Komandan İlham Əliyevin ordu quruculuğundakı davamlı işinin nəticəsidir. Bəzi aparıcı Qərb mətbu orqanlarında, habelə ABŞ-ın Milli Müharibə Kollecinin (National War College) və Seton Hall Universitetinin Diplomatiya və Beynəlxalq Münasibətlər Məktəbinin analitik nəşrlərində Azərbaycan Ordusunun hərbi taktikası öyrənilərkən belə qənaətə gəlinib ki, bizim qarşımızda hətta dünyanın aparıcı ölkəsi olsaydı belə onun da heç bir şansı olmayacaqdı.\nAzərbaycan Ordusu istənilən vəzifəni icra etməyə qadirdir. II Qarabağ müharibəsi zamanı istifadə olunan döyüş taktikası dünya hərb tarixində yenilik hesab olunur və müvafiq ali hərbi məktəblərin dərsliklərinə salınaraq öyrənilir. ABŞ Hərbi Akademiyası və Pentaqonun rəsmiləri Azərbaycan Ordusunun hərbi əməliyyatlarının öyrənilməsi zərurətini qeyd edirlər.\nMəhz Azərbaycan Ordusunun şücaəti, Silahlı Qüvvələrin Müzəffər Ali Baş Komandanı cənab İlham Əliyevin sərkərdəlik məharəti ilə torpaqlarımız qısa müddətdə - 44 gündə minimum itkilərlə düşmən işğalından azad edilməsi xalqımızda böyük sevinc və qürur hissi yaşatdı. Hərbi quruculuq işi Prezident İlham Əliyevin dövlət siyasətinin strateji prioritetlərindəndir. Prezident İlham Əliyev demişdir: “Əminəm ki, Azərbaycan gücləndikcə ordumuz da güclənəcək və ordumuz istənilən vəzifəni həll etməyə hazırdır, buna qadirdir.” Artıq Azərbaycanın ərazi bütövlüyü bərpa edilib. Vətən müharibəsi nəticəsində Ermənistanın işğalçılıq siyasətinə son qoyuldu. Qəhrəman hərbçilərimizin şücaəti, rəşadəti hesabına, şəhidlərimizin qanı-canı bahasına bütün dünya Azərbaycanın şanlı qələbəsinin şahidi oldu. Müxtəlif dairələrdən olan müntəzəm təzyiq və təhdidlərə rəğmən Azərbaycan öz haqq savaşında zəfər çaldı. Bu Zəfər sayəsində “Ermənistanın güclü ordusu var”, “erməni xalqı döyüşkən xalqdır”, “Azərbaycan xalqı döyüşə bilmir” kimi miflərə birdəfəlik son qoyuldu.\n“Mən hər zaman qazilərin yanında olacağam” deyən Prezident İlham Əliyev əslində cəmiyyətimizdə bütün müharibə iştirakçılarına olan münasibətini bildirmiş olmuşdur. Yaralanmış müharibə iştirakçılarının reabilitasiyası və onların sosial məsələlərinin həlli istiqamətində görülmüş işlər sübut edir ki, dövlət hər zaman öz əsgərinin yanındadır. Azərbaycan xalqı mübariz oğul və qızlarının şücaətini yüksək qiymətləndirir, bütün şəhidlərimizin ruhuna ehtiram göstərir, xatirəsini uca tutur.\nVətən müharibəsində qəhrəmancasına döyüşmüş, Azərbaycan Bayrağını işğaldan azad edilən torpaqlarımıza sancmış, ölkəmizin ərazi bütövlüyü uğrunda canlarını fəda etmiş əsgər və zabitlərimizə həsr olunmuş silsilə tədbirlər həyata keçirilir. Azərbaycan Respublikası Prezidentinin tapşırığına uyğun olaraq Mərkəzi Bank və Azərbaycan Banklar Assosiasiyası tərəfindən Müdafiə Nazirliyinin rəsmi siyahısında olan şəhidlərin banklar qarşısında kredit öhdəlikləri silinmişdir. Şəhid və qazi ailələrinə dəstək göstərilməsində Azərbaycanda milli həmrəylik yaşanır və bu məqsədlə bütün aidiyyəti dövlət qurumlarının potensialı səfərbər olmuşdur. Azərbaycan Respublikası ərazilərinin işğaldan azad olunması zamanı hərbi əməliyyatlarda iştirak edərək şücaət nümayiş etdirmiş, vəzifə borcunu ləyaqətlə və vicdanla, döyüş tapşırıqlarını uğurla yerinə yetirmiş Silahlı Qüvvələrin hərbi qulluqçuları Prezident, Müzəffər Ali Baş Komandan İlham Əliyevin sərəncamları ilə müxtəlif orden və medallarla təltif olunmuşlar – “Vətən Müharibəsi Qəhrəmanı” adı, “Zəfər”, “Qarabağ”, “Vətənə xidmətə görə” 1, 2 və 3-cü dərəcəli, “Rəşadət”, “Azərbaycan Bayrağı” ordenləri, habelə “Vətən uğrunda”, “İgidliyə görə”, “Döyüşdə fərqlənməyə görə”, “Cəsur döyüşçü”, “Cəbrayılın azad olunmasına görə”, “Füzulinin azad olunmasına görə”, “Xocavəndin azad olunmasına görə”, “Zəngilanın azad olunmasına görə”, “Suqovuşanın azad olunmasına görə”, “Qubadlının azad olunmasına görə”, “Şuşanın azad olunmasına görə”, “Kəlbəcərin azad olunmasına görə”, “Ağdamın azad olunmasına görə”, “Laçının azad olunmasına görə”, “Hərbi xidmətlərə görə” kimi medallar Vətən müharibəsi iştirakçılarına və ya ölümündən sonra onların yaxınlarına təqdim olunmuşdur. Müharibə dövründə əlini, qolunu itirmiş qazilərimiz üçün ən müasir protezlər sifariş edilmişdir. Ehtiyacı olan bütün qazilərə, şəhid ailələrinə dövlət tərəfindən lazımi köməklik göstərilməkdədir. İndiyədək 9200-ə yaxın şəhid ailəsi, müharibə əlili dövlət tərəfindən mənzillərlə təmin edilmişdir.\nHəm Birinci, həm də İkinci Qarabağ müharibəsi şəhidlərinin ailələrinə Bakıda, Sumqayıtda, Abşeron rayonunda bu ilin sonuna qədər mənzillər veriləcəkdir. Əlavə olaraq, müharibə əlillərinə 7200-ə yaxın minik avtomaşını verilmişdir. Azərbaycan Respublikası Prezidenti tərəfindən əsas məqsədi şəhid ailələrinin və hərbi əməliyyatlar nəticəsində əlilliyi müəyyən olunmuş şəxslərin sosial müdafiəsi sahəsində dövlət tərəfindən həyata keçirilən tədbirlərə əlavə dəstək verilməsi istiqamətində vətəndaş cəmiyyəti təşəbbüslərinin reallaşdırılması üçün müvafiq platformanın yaradılması, bu sahədə şəffaflığın, hesabatlılığın və ictimai nəzarətin təmin edilməsi olan “YAŞAT” Fondu yaradılmışdır. İndiyədək Fondda 62 milyon manatdan çox vəsait toplanmışdır. Azərbaycan xalqı şəhidlərimizin intiqamını düşməndən döyüş meydanında aldı və onların qanı yerdə qalmadı. Azərbaycan Dəmir yumruqla yazılan Zəfər Səlnaməsi ilə dünya miqyasında nümunə sayıla bilər.\nSentyabrın 23-də BMT Baş Assambleyasının 76-cı sessiyasının dövlət və hökumət başçıları səviyyəsində keçirilən illik ümumi müzakirələri zamanı çıxış edən Azərbaycan Respublikasının Prezidenti cənab İlham Əliyevin sözləri ilə fikrimi yekunlaşdırmaq istəyirəm. Cənab Prezident İlham Əliyev yüksək tribunadan bir daha bəyan etdi ki: “Azərbaycan 30 illik münaqişəni hərbi-siyasi yollarla həll etdi, ərazi bütövlüyünü və tarixi ədaləti bərpa etdi. Dağlıq Qarabağ münaqişəsi keçmişdə qaldı. Azərbaycanda artıq Dağlıq Qarabağ adında inzibati ərazi vahidi yoxdur. Prezidentin 2021-ci il 7 iyul tarixli Fərmanı ilə biz Qarabağ və Şərqi Zəngəzur iqtisadi zonalarını yaratmışıq.\nFürsətdən istifadə edərək, mən BMT-yə üzv dövlətləri və BMT Katibliyini ərazilərimizə istinad edərkən hüquqi cəhətdən mövcud olmayan, siyasi baxımdan qərəzli və manipulyasiya xarakterli adların istifadəsinə yol verməməyə çağırıram. Sülh və əməkdaşlığa xidmət edən sahələrdən biri nəqliyyat layihələri ola bilər. Bu kontekstdə Azərbaycanın əsas hissəsini Naxçıvan Muxtar Respublikası və Türkiyə ilə birləşdirəcək Zəngəzur dəhlizi regionumuz üçün yeni imkanlar yaradacaqdır. Azərbaycan Cənubi Qafqaz regionunda yeni reallıqlar yaradıb və hər kəs bunu nəzərə almalıdır. Ermənistan regional əməkdaşlıq və qonşularına qarşı qanunsuz və əsassız ərazi iddiaları arasında seçim etməlidir. Beynəlxalq ictimaiyyət bu mənada müsbət rol oynamalı və sülhün alternativinin olmamasını dərk etmək üçün Ermənistana çağırış etməlidir.\nErmənistanda revanşizmin və onun silahlandırılmasının birbaşa və ya dolayı şəkildə dəstəklənməsi cəhdlərinə son qoyulmalıdır. Ümid edirik ki, çoxdan gözlənilən sülh, təhlükəsizlik və sabitlik, nəhayət, Cənubi Qafqazda bərqərar olunacaq. Azərbaycan regional sülhə və inkişafa töhfə verən, onun gücləndirilməsinə xidmət edən ardıcıl səylərini davam edəcəkdir.”\nMüəllif: Əhliman Əmiraslanov\nABŞ-da atışma: 1 nəfər öldü, 7 nəfər yaralandı\nBritaniyada rekord - 45 min nəfər...\nTürkiyə ilk dəfə qızıl külçə istehsalına başlayır\nTürkiyədə yeni qaz ehtiyatları kəşf edildi\nKosmosda görünən sirli işıq: Yupiterə çırpıldı, sonra isə...\n23 Oktyabr 23:47\nƏməliyyatlar yenidən başlayır? – Pakistanla şok danışıqlar\n23 Oktyabr 22:43\nErmənistan: Uzaq məsafədən millətçiliyin çoxsaylı təhlükələri - Fransa mətbuatı\n23 Oktyabr 21:27\n23 Oktyabr 21:15\n23 Oktyabr 20:30\n23 Oktyabr 20:02\n23 Oktyabr 19:43\n23 Oktyabr 18:58\n23 Oktyabr 16:01\n23 Oktyabr 11:44\n23 Oktyabr 10:29\n23 Oktyabr 15:09\n23 Oktyabr 09:06\n23 Oktyabr 13:52\n23 Oktyabr 14:48\n23 Oktyabr 08:53\n23 Oktyabr 08:25\n23 Oktyabr 12:17\n23 Oktyabr 13:03\n23 Oktyabr 09:17\n23 Oktyabr 08:38\n23 Oktyabr 14:16


Pulsuz 2021 Yeniləmələri üçün Onlayn Bet9ja Hesabı Yaradın: Mövcud Məktəb Xəbərləri\nPulsuz 2021 yeniləmələri üçün Onlayn Bet9ja hesabı yaradın\nBu məqalənin məqsədi sizə bir Bet9ja hesabı necə açacağınızı açıqlamaqdır. Öz saytlarını, şübhəsiz ki, vebdə mərc edə bilən oyunların müxtəlif növlərini quranlara çevirən müxtəlif əlfəcin təşkilatlar var.\nBet9ja Hesabı Yaratmaq üçün İzləməMərhələləri\nHər şeydən əvvəl , Bet9ja-da qeyd etmək və qeyd etmək üçün səlahiyyətli Bet9ja saytına getməlisiniz.\nBu əlaqədən https://web.bet9ja.com istifadə edə bilərsiniz . Bağlantını kəsin və açılan səhifədə qeyd qeydlərindən birinə vurmalısınız, altındakı şəkildə göründü.\nHəm iş sahəsindən, həm də portativ interfeysdən istifadə edə biləcəyinizə diqqət yetirin. Hər şey sizin üstünlük verdiyiniz cihaza əsaslanır.\nHər şey ilkin addım qədər təməldir. Burada öz məlumatlarınızı, məsələn, əhəmiyyətli e-poçt adresinizi doldurmalısınız.\nŞəkildə göründüyü kimi, əsas çuxuru e-poçtla doldurmalısınız, sonra təsdiqləmək üçün yenidən düzəltməlisiniz.\nƏlavə olaraq, şansınız olmayan bir inkişaf kodundan istifadə etmək şansınız var. Daha sonra, saytın qorunma yanaşmasını və istifadə şərtlərini qəbul etməli və 18 yaşında olduğunuzu təsdiqləməlisiniz. Nəhayət, QEYDİYYAT tutmağı vurun.\nHal-hazırda sorğu bet9ja hesabını idarə etmə üsuludur. Bu tapşırıqların hər birini yerinə yetirdikdə, bir e-poçt məktubu alacaqsınız, buna görə gələnlər qutunuzu yoxlamağa hazır olun. E-poçtunuzu təsdiqləmək və qeydləri işə salmaq üçün bu məktubdakı yalamağa vurmalısınız.\nE-poçtla əlaqəni davam etdirdikdən sonra Bet9ja sayt səhifəsinə yönəldiləcəksiniz, burada öz məlumatlarınızı göstərməlisiniz: müxtəlif müştərilərin sizi görə biləcəyi ideal istifadəçi adı;\nmöhkəm bir gizli açar düzəldin (hərflərdən (böyük rəqəmlərlə) və rəqəmlərdən istifadə etmək tövsiyə olunur); ad və soyad (bunlar maliyyə balansınızda göstərilən məlumatlarla müqayisə edilməlidir; əks halda mübadilə etməyəcəksiniz).\nEynilə, qərarınızı təsdiqləmək üçün gizli ifadənizi iki dəfə daxil etməlisiniz. Profilinizi dəyişdirmək üçün müxtəlif seçimlər var, məsələn, doğum tarixi və yaşı, cinsi oriyentasiya, dini etiqad, yaşadığınız ərazi və telefon nömrəsi.\nKeçmiş məlumatları düzgün şəkildə verərək saytın şərtlərini bir daha təsdiqləməlisiniz.\nBundan əlavə, hazırda texnikaya nail olmaq üçün QEYDİYYAT BİTMƏSİNƏ toxunmalısınız . Eynilə, hər zaman rekordunuzu qəbul etmək üçün Bet9ja'nın çox yönlü tətbiqindən istifadə edəcəksiniz.\nYuxarıda göstərilən qeyd proseduru vasitələrindən hər birini dəqiq bir şəkildə izlədiyiniz zaman, Bet9ja saytından sizi şəbəkədən fərd olduğunuzu işıqlandıracaq başqa bir e-poçt məktubu alacaqsınız.\nSon avans, qeydinizi xüsusi bir pul ölçüsü ilə yığmaqdır. Əsas məbləğ 100 Nairadır.\nBet9ja Qeydiyyat prosesi haqqında daha çox işıq\nƏn əsası, Bet9ja'nın rəsmi saytına girməlisiniz. O andan etibarən qeyd işarələrini vurmalısınız. Onları ekranın yuxarı sol küncündə kəşf edəcək və ya Bet9ja ilə çox yönlü uyğunlaşmağınızın altındakı verilmiş çubuqdakı qeyd dəftərini tutacaqsınız.\nBu nöqtədən irəli, sadəcə qeydiyyatdan keçmək üçün məlumatlarınızı doldurmalı olduğunuz qeyd menyusuna gedəcəksiniz.\nƏn əsası e-poçt adresinizi qeyd etməlisiniz .Yoxlama kodunuzu bu yerə çatdığınız üçün e-poçt adresinizin düzgün olmasını təmin etməyiniz gözlənilir. Yalnız Gmail, Microsoft baxış nöqtəsi və hurra poçtundan istifadə etmək tövsiyə olunur.\nE-poçtunuzu bir daha təsdiqləməyi unutmayın\nE-poçt sistemindən sonra Təqdimat Kodunuzu qeyd proseduru üçün istifadə edə bilərsiniz (biriniz varsa). O andan etibarən Məsul Oyun Siyasətini təsdiqlədiyinizi təsdiqləməlisiniz. Son əvvəlcədən qeydiyyatdan keçmək lazımdır.\nHər şey bitdikdə, e-poçt ünvanınıza xoş keçid əldə edəcəksiniz. Sadəcə qeydiyyat səhifəsinə nifrət etmək üçün qanunu vurun.\nO nöqtədən irəli bir qeyd açmaq üçün yaxınlaşacağınız səhifəyə çatacaqsınız! Verilən sahələrdə istifadəçi adınızı və gizli ifadənizi yazmalısınız.\nGizli açarınızı seçdiyiniz zaman ən azı səkkiz rəqəm və hərf daxil etməlisiniz. Əlavə olaraq, gizli sözünüzdə adınız, soyadınız və doğum tarixiniz olmamalıdır .Nağd pulunuzun təhlükəsizliyi üçün vacibdir.\nGizli Sözünüzü təsdiqləməyi unutmayın\nQurulduğu nöqtədə, çərçivədə tanınmaq üçün bütün məlumatlarınızı daxil etməlisiniz. Adınızı, soyadınızı və doğum tarixinizi özündə birləşdirir. Şarj ünvanınızı, şəhərinizi, əyalətinizi və mobil telefonunuzu da daxil etməlisiniz.\nBu nöqtədən irəli, saytı tamamlayıb daxil ola bilərsiniz. Rekordunuza necə çatmaq olar? Bet9ja-ya yazıldıqda, onunla necə oynaya biləcəyinizi tapmaq üçün əla bir fürsətdir. Hər şeydən əvvəl bahis üçün nağd pul saxlamaq vacibdir.\nYalnız qeydinizə daxil olun (tutma yuxarı sağ küncdə olması üçün verilir). Mağaza menyusunda nağd pulunuzu necə saxlayacağınızı seçməlisiniz. Mağazanın əsas cəmi N100-dür.\nHesabınıza əmanətlər necə qoyulur\nƏmanətləri əlavə yollarla edə bilərsiniz: Visa Kart Anında Depozit FCMB, UBA, Zenit Anında Bank Depoziti GTBank Onlayn Transfer Paycom mübadilə Paydirect Anında Depozit ATM Depoziti (Ani ATM) Sürətli Teller Onlayn Transfer Bet9ja necə oynanır? N 100 nisbətində bir mağazanız olduqda, əyləncənizi seçərək oyun qruplaşmanıza başlaya bilərsiniz.\nÇox yaxşı Futbol , Canlı, Liqa, Spin və Qazan, Tennis, Basketbol ola bilər . Nə istəsən. Rəqabətinizi seçdiyiniz zaman topoqrafik yeri seçməlisiniz.\nQurulduğu nöqtədə oyununuz üçün bir bahis seçməlisiniz. Sadəcə şanslardan birini seçin. Ən yaxşısını seçməli olduğunuz halda bir neçə şans seçə bilərsiniz.\nQurulduğu nöqtədə mərc sürüşmə başlıqlarını izləməlisiniz. Bahislərinizi təsdiq edə biləcəyiniz başqa bir səhifəyə yönəldiləcəksiniz.\nƏmanətlərin qoyulması haqqında daha çox məlumat\nSadəcə mərcinizə qoyduğunuz nağd pulu seçməlisiniz. Bir sözlə budur! Bahis bitənə qədər sadəcə dayanmalısınız.\nƏyləncənin baş verməsini tələb edəcəksiniz. Bahisinizi necə yerə qoyub qazanmaq olar? Bahis haqqında düşünməyiniz lazım olan əsas şey indiki əyləncənizin əsaslarını tapmaqdır. Bet9ja inanılmaz sayda alternativ verir.\nBahis üçün alternativlərdən birini seçməlisiniz. Hər oyunda sevdiyiniz qrupu seçməlisiniz.\nFürsətinizə uyğun yönləndirməni seçməyiniz və oynamaq üçün istifadə edəcəyiniz qruplar haqqında məlumat əldə etməyiniz daha yaxşıdır. Siz də bahis üçün fərqli strategiyalar tapmaq üçün səy göstərə bilərsiniz. Hər şeydən əvvəl, bu gün təxribat üçün xərcləməyə hazır olduğunuz ən böyük məbləği qurmaq daha ağıllıdır.\nBet9ja Bahis İpucu\nİlkin bölmədə bütün pulları yandırmaq lazım deyil .Diqqətlə xərcləmək vacibdir. Bet9ja-da fərqli oyunçularla koordinasiya etməyiniz lazım ola bilər. Bet9ja oynamaqla bağlı sizə bir az təsir göstərə bilərlər.\nİlk oyununuzu sınadığınız zaman böyük ehtimalla məğlub ola bilərsiniz. Siz sadəcə öyrənirsiniz! Qalib gəlmək üçün həyata keçirməli olduğunuz şansa necə düşəcəyinizi anlamalısınız. Məyusluqlara hazır olun! Yeni başlayanda yıxıla bilərsən.\nMəyusluqlardan qorxmamağa çalışın. Sadəcə xatırlamalısınız ki, nağd pul itirdiyiniz zaman daha sonra onları inkişaf etdirmək üçün inkişaf fürsətləri göstərəcəksiniz. Nə qədər çox xərcləsəniz, bir o qədər çox qazanacaqsınız.\nNə vaxt dayanacağını anlamalısan. Tutumunuzu yüksək qiymətləndirməməyə çalışın. Sadəcə əyləncədə nə vaxt dayanmalı olduğunuzu göstəriciləri göstərin. Bunun üçün başqa alternativ yoxdur! Bet9ja xəbərlərini izləyin! Bet9ja haqqında hər şeyi bilməlisən.\nİlin fərqli vaxtlarına müxtəlif layihələr verirlər. Beləliklə, Bet9ja xəbərlərini davam etdirmə şansınız olmadan mükafatınızı ala və bahis intuisiyanızı davam etdirə bilərsiniz.\nAmazon Müştəri Xidmətinin E-poçt ünvanı, Telefon nömrəsi və Canlı Söhbət\nwww.nairabet.com Nairabet Giriş Bələdçisi\nGoogle Classroom Giriş Kılavuzu\nYahoo Poçt Qeydiyyatı və Giriş Kılavuzu\nGmail Hesabını Onlayn Onlayn Yaratmaq üçün Adım Adım Rəhbər\nMySynchrony Hesabına Giriş və Parol Bələdçisini unutun\nCraigslist Houston-da əşyaların göndərilməsinə dair göstərişlər\nBet9ja Sabah Sifariş Sayı və Uğur üçün Proqnoz İpuçları\nBet9ja Hesab Giriş Portalı və Qeyd Qeyd\nUSSD Kodu ilə Baba Ijebu Loto Nəticəsini yoxlayın\nJio Hesab Giriş Portalı www.jio.com/Jio və Qeydiyyatdan Kılavuz\nBet9ja Oyunlarını proqnozlaşdırmağın və Böyük Qazanmanın 10 Görünən Yolu\nBir əfsanə kimi Bet9ja Oyunu necə qazanmaq olar\nBet9ja Onlayn oynamaq və hər zaman qazanmaq necədir\nBu tamamilə sizə aiddir! İlk əhəmiyyət kəsb edən məsələ olaraq həyati qeydləri əldə etmək üçün sayta daxil olmalısınız. Qeydi aldıqda onu mağazayla doldurmalısan. Sizin üçün nağd pul əldə etmək üçün əlçatan bir neçə seçim var.\nUnutmayın ki, sizin üçün saxlaya biləcəyiniz bazanın hamısı N 100-dür. Hər şey bitdikdən sonra oynamağa və qazanmağa başlamalısınız. Unutmayın, nə qədər çox oynasanız, qazanma ehtimalı o qədər çox olacaq!\nBu barədə nə düşünürsən? Bu məqalənin faydalı olduğuna inanırıq, bəli, bu məlumatları Facebook, Twitter, Whatsapp və Google plus-da dostlarınızla bölüşməkdən çəkinməyin.\n=>TAKİP ABŞ ONInstagram |SONGÜNCƏLƏŞMƏÜÇÜNFACEBOOK & TWITTER\nMəntiqi Reqressiyaların Katsayılarının Şərhi\nCasino Monticello Ny | Real pul qazanmaq üçün pulsuz kazinolardan istifadə edin


Azərbaycanın ətir brendini yaradan qardaşlar – İş adamı » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nAzərbaycanın ətir brendini yaradan qardaşlar – İş adamı\nDate: 03 Noyabr 2017, 11:00, Oxunma sayı: 7083\nİşə ilk olaraq qardaşlardan biri başlayıb, sonra digəri də ona qoşulub. Və bir yerdə Azərbaycana məxsus ətir brendini yaradıb, tanıtmaq üçün çalışıblar. İlk olaraq hər bir işi - ətir hazırlamaqdan dizayna qədər - özləri görüblər... Amma zamanla işi genişləndirib, hər sahə üzrə işçilər götürüblər və bu gün şəhərdə 5 mağazaları fəaliyyət göstərir. Müsahiblərimiz 24 yaşlı Çingiz və 27 yaşlı Burhan Salam qardaşlarıdır, onların ərsəyə gətirdikləri brend isə "UNIQUE”dir.\n- Biznes qurmaq üçün perspektivli sahə çoxdur. Amma siz parfümeriyanı seçibsiniz. Niyə məhz parfümeriya?\nÇingiz: Uşaqlıqdan parfümeriyaya böyük marağım olub. Həmişə anamın ətirlərini bir-birinə qarışdırıb fərqli qoxu almağı sevirdim. Bu uşaq marağı, illər keçsə də, itmədi, əksinə, daha da böyüdü və iş səviyyəsinə gəldi. Uşaqlıqda özüm üçün elə bir ətir hazırlamaq istəyirdim ki, hamı onun hansı marka olduğunu soruşsun. Bunun üçün çalışdım. İlk vaxtlar alınmasa da, indi çox maraqlı ətirlər hazırlamışıq. Ondan istifadə edənlər iki-üç gün sonra da qoxunu hiss edib "bu nə ətirdir belə?” sualını verirlər.\n- Ətirləri siz özünüz hazırlayırsınız? Bunun üçün xüsusi yeriniz varmı?\nÇingiz: Bəli, bu hissiyyat hər kəsdə yoxdur. Qardaşım hər iyi bir-birindən seçə bilməz. Amma mən bütün qoxuları bir-birindən seçə bilirəm. Bizim fəxr etdiyimiz ən son kolleksiya tərkibində Naftalan nefti olan "Qara qızıl” adlanır. Azərbaycanın Naftalan neftini bütün dünya tanıyır. Biz də bu aspektdən çıxış edərək Naftalan neftinə həsr olunmuş bir seriya istehsal etdik.\n- Müsahibədən öncə dediniz ki, 5 ildir UNİQUE brendi yaradılıb. Amma mağazalarınızı son vaxtlar şəhərdə görürük...\n- Öz işini qurmaqdan danışanda, adətən "nə qədər maliyyə ilə başlayıblar?” sualı yarnır.\n- Kolleksiyanızda neçə növ ətir var? Qiymətləriniz necədir?\n- Rəhbər olmaq asan deyil. Bir neçə yerə parçalanmalı, kollektivi idarə etməyi bacarmaq lazımdır. Rəhbər olaraq idarəetmədə nəyi əsas götürürsünüz?\n- Deyirlər ki, Azərbaycanda biznes qurmaq çətindir...\n- Amma həm də zəhmət çəkmək lazımdır. Siz hansı zəhməti çəkirsiniz bu işdə? Gündəlik işiniz nədən ibarət olur?\n- Qeyd etdiniz ki, səhər tezdən durub iş başına keçirik. Amma adətən, insan öz işinin ağası olanda çox zaman yuxusuna haram qatmır, deyir bir az gec də getmək olar. Belə tənbəlliklər olur?\n- Şərikli iş görmək elə asan deyil. Hətta zarafatla deyirlər ki, şərikin qohum-qardaşdırsa, bu zaman lap çətin olur. Çətin deyil qardaşla şərik çalışmaq?\n- Gəliri necə bölürsünüz?\n- Gələcəklə bağlı hədəfləriniz nələrdir?\nBurhan: Biz sıfırdan başlasaq da, artıq müəyyən bir nöqtəyə gəlib çıxmışıq. Amma onu deyim ki, indi əldə etdiyimiz nailiyyət heç nədir. Biz "Made in Azerbaijan” brendini xarici ölkələrə ixrac etməyi düşünürük.


Taliblər Əfqanıstan təhlükəsizlik qüvvələrinin 16 əməkdaşını öldürüblər - AZƏRTAC – Azərbaycan Dövlət İnformasiya Agentliyi\nTaliblər Əfqanıstan təhlükəsizlik qüvvələrinin 16 əməkdaşını öldürüblər\nƏfqanıstanın şərqində “Taliban” hərəkatının hücumu nəticəsində hökumət qüvvələrinin azı 16 əməkdaşı həlak olub, bir neçə nəfər isə yaralanıb.\nAZƏRTAC xarici KİV-lərə istinadla xəbər verir ki, taliblər Nanqarhar əyalətinin Hoqyani rayonunda təhlükəsizlik qüvvələrinin mövqelərinə hücum ediblər. Hücum əfqanlararası danışıqlar ərəfəsində həyata keçirilib.\nXatırladaq ki, ABŞ və “Taliban” fevral ayının sonlarında Qətərdə sülh sazişi imzalayıblar. Sazişə əsasən Birləşmiş Ştatlar və onun müttəfiqləri 14 ay ərzində bütün qoşunları Əfqanıstandan çıxarmalıdır. O cümlədən “Taliban” hərəkatı və Əfqanıstan hökuməti arasında danışıqlar və atəşkəs rejimi başlanmalıdır.\nBu arada, Qətərin Xarici İşlər Nazirliyi tərəflər arasında danışıqların sentyabrın 12-də Doha şəhərində başlayacağı barədə məlumat yayıb. “Taliban” rəhbərliyinin üzvü Əbdül Qani Baradar və hərəkatın nümayəndə heyəti artıq Qətərin paytaxtına gəlib. Taliblər Əfqanıstan hökuməti ilə danışıqlarda iştirak etmək üçün 21 nəfərdən ibarət nümayəndə heyəti formalaşdırıb.\nAZERTAG.AZ :Taliblər Əfqanıstan təhlükəsizlik qüvvələrinin 16 əməkdaşını öldürüblər


Dukan pəhrizi haqqında bilmədikləriniz | Qadın Klubu\nƏsas səhifə / Əsas menu / Pəhriz / Dukan pəhrizi haqqında bilmədikləriniz\nAysel Hasan 13.08.2015\tPəhriz\nDukan pəhrizi adının haradan gəldiyini, pəhrizin necə arıqlatdığını, pəhrizin niyə bu qədər məşhur olduğunu bilmık istəyirsinizsə, xəbərimizi diqqətlə oxuyun.\nDukan pəhrizini bu qədər məşhur edən hər halda dərhal nəticə verməsi və qalıcı olması ola bilər. 4 mərhələdən ibarət olan Dukan pəhrizi kilo hədəflərinə çatmaq istəyən və müvəffəqiyyətli bir şəkildə çəki itirən insanlar tərəfindən həqiqi bir üsul olaraq mənimsənib.\nPierre Dukanın həyatımıza daxil etdiyi Dukan pəhrizi haqqında bütün bilinməsi lazım olanları məlumatları təqdim edirik:\nHər pəhrizdə olduğu kimi Dukan pəhrizində də qərarlı və istəkli olmaq ön plandadır. Dukan pəhrizi də son zamanların ən məşhur pəhrizlərindən biridir. Hər yazın əvvəli təkrar gündəmə gələn Dukan pəhrizi nələri qadağan edir, nələri yeməyə icazə verir?\nHücum, müşahidə, gücləndirmə və qoruma mərhələlərindən ibarət olan Dukan pəhrizi siyahısı və qaydaları.\nDukan pəhrizi 4 mərhələli sərt və qurulmuş bir yanaşma təqdim edən ilk pəhrizdir. 2 mərhələ arıqlamaq, digər iki mərhələ isə ideal Kilonu qoruyub sabit etmək üçündür.\nSürətli və motivasiya edici bir kilo itkisidir.\nArıqlamağı gücləndirəcək təbii zülallarla zəngin 72 qida.\nİdeal çəkiyə mərhələli bir şəkildə çatmaqdır.\nSP (Saf Zülallar) və PS (Zülal və tərəvəz) günlərinin növbəli olaraq istifadə edilməsində tövsiyə edilən 28 tərəvəzin daxil edilməsiylə birlikdə irəliləyir.\nYenidən kilo almaması üçün bədənin öyrəşdirilməsidir.\nEnerjisi daha yüksək qidaların mərhələli olaraq əlavə olunması və qeyd etmə payları. Cümə axşamı günləri SP (Saf Zülal) çəkinin geri qayıtmaması üçün lazım olduğu vəziyyətlərdə ideal çəkinin hər həftə nizamlanmasına kömək edər. Gücləndirmə mərhələsi 100 icazəli qida (zülallar və tərəvəzlər) siyahısını və bunlara həftədə 1 dəfə əlavə olunacaq 1 boşqab quzu əti təşkil edir.\nBu təməl üzərinə aşağıdakı qidalar zamanla artıraraq əlavə olunur.\nGücləndirmənin ilk yarısındakı əlavələr:\nGündə 1 boşqab meyvə (Banan, üzüm, əncir və albalı xaric)\nGündə 2 dilim kəpəkli çörək\n30 qr ərik qurusu\nHəftədə 220 q-lıq 1 boşqab nişastalı qida\nHəftədə 1 dəfə qeyd etmə yeməyi (Qeyd etmə payı =qəlyanaltı, başlanğıc, ana yemək, bir boşqab pendir ya da şirin ehtiva edən sərbəst bir pay. Tək məhdudlaşdırma hər qabdan yalnız bir boşqab götürməkdir.)\nGücləndirmənin ikinci yarısındakı qidalar\nGündə 2 boşqab meyvə (Banan, üzüm, əncir və albalı xaric)\nHəftədə 220q-lıq 2 boşqab nişastalı qida\nHəftədə 2 dəfə özünü mükafatlandırma yeməyi (Qeyd etmə payı = qəlyanaltı, başlanğıc, ana yemək, bir boşqab pendir ya da şirin təşkil edən sərbəst bir pay. Tək məhdudlaşdırma hər qabdan yalnız bir boşqab götürməkdir.)\nQoruma mərhələsi : Həyatınız boyu istifadə edəcəyiniz 3 sadə qayda ilə azad qidalanmaq olar.\n• Cümə axşamı günləri SP: həftədə 1 gün yalnız təbii zülallar\n• Gündə 20 dəqiqə gediş və lift istifadəsinə son\n• Gündə 3 qaşıq yulaf kəpəyi\nİdarəli azadlığı qanun kimi hesab edin: qadağasız qidalardan yediyiniz müddətcə nə qədər yediyinizi hesablamaya ehtiyac yoxdur. Dukan pəhrizinin güclü olmasının səbəbi, təməlində istəndiyi qədər yeyilə bilən 100 icazəli qidası təşkil etməsidir: 72 saf zülal, balıq, qırmızı ət, dəniz məhsulları, bitki mənşəli zülallar, yağsız süd məhsulları və dəstək olaraq 28 tərəvəz.\nDukan metodunun təməl qidasını da unutmayaq: Yulaf kəpəyi.\nBolluğun olduğu bir pəhriz təbii ola bilməz, dözməsi çətin və əksər vaxt müvəffəqiyyətsiz olur. Dukan metodu, əkinçilik və heyvandarlıqla məşğul olan ilk insanların istehlak etdiyi, insanlığın təməlindəki qidalarda təbii bir zəifləmə təqdim edir.\nFiziki fəaliyyət, metodun hər mərhələsində iştirak edir və hər kəsin istifadə etməsi lazımdır. Heç olmasa hər gün gediş edilməsi lazımdır. Seçiminizə bağlı olaraq digər fəaliyyətlər də tövsiyə edilir: aerobika, velosiped, üzmək, rəqs, fitness, və s. Əhəmiyyətli olan hərəkət etməkdir.\nFiziki fəaliyyət, enerji xərclənməsini artırır, yağ anbarlarını əridir, güc verir və dəriyə dəstək olur.\nDukan metodu: 35 il davam edən yenilənmədir.\n40 ildən çox müddətdir qidalanma mütəxəssisi olan Pierre Dukan, qidalanma davranışları və pis qidalanmanın düzəldilməsi mövzularında mütəxəssisləşdi. Pierre Dukan həyatını piylənməyə qarşı mübarizəyə həsr etdi. Fransada və dünya səviyyəsində ən çox oxunan yazıçılardan biri oldu. 25 dilə tərcümə edilmiş və 11 milyondan çox satılmış 19 kitabın yazıçısıdır. Bu gün, 40 ildən çox təcrübəsi və 40.000 müalicə edilmiş xəstəsiylə Pierre Dukan həyatını vəzifəsinə, pylənməyə qarşı mübarizəyə, metodunu inkişaf etdirməyə və yaymağa həsr etdi.\nPierre Dukan özünü belə izah edir:\nİstifadə etdiyim metodu 70-ci illərdə yaratdım. Qidalanma sahəsindəki mütəxəssisliyimdən yola çıxaraq öyrəndiyim kalori sisteminin, istədiyim nəticəyə çatmağımda faydalı olmadığını fərq etdim. Bütün səylərimə baxmayaraq, xəstələrimin bir çoxu çox yavaş kilo verməkdə, ümidlərini itirib imtina etməkdə idi.\nOnlara soruşduğum suallar sayəsində, çəkilərinin artmağı kimisi üçün karbohidartlar, yəni şəkərli qidalar, kimisi üçün də nişastalı qidalar, taxıllar və unlu qidalar olduğunu gördüm. Yağların təhlükəsi daha az idi. Tərəvəzlər və zülallarda isə təhlükə yox idi. Hər vəziyyətdə xəstələrin ehtiyaclarına cavab verməyimi və yaxşı nəticələr əldə etmələrini təmin edəcək bir üsul üzərində, eynilə bir sənətçi kimi işlədim. Zamanla bu metodun inkişaf etdiyini, əvvəl qulaqdan qulağa sonrada internetdə çox sayda insana çatdığını gördüm. Bu səbəblə də metodumu, məsləhətləşmə seanslarımda istifadə etdiyim sözləri, tonu və empatiyi eynilə istifadə edərək açıqlayan bir kitab yazdım. Bu kitab və metod, heç ümid etmədiyim şəkildə böyük bir müvəffəqiyyət qazandı və beləcə həyatımın axını dəyişdi.\nKlassik Dukan metodu: ”əskiksiz” bir metod\nMüvəffəqiyyətin ardından tənqidlər gəldi. Bəziləri rahatını pozduğum insanlardan və şirkətlərdən oldu. Bəziləri isə bloglarda, forumlarda ya da e-poçtlarda oxuduğum içdən və həqiqi şərhlər idi. Ümumiyyətlə, ”Həkim, çox şey tələb edirsiniz, metodunuz çox iddialıdır, edə bilmirəm” sözləri təşkil edirdi. Bu mövzunun üzərində düşününcə, metodumun dar bir çərçivəyə xitab etdiyini fərq etdim. Çünki mənlə məsləhətləşənlərin çoxunun bir həkimə müraciət etmək, çətinlikləri gözə almaq üçün kifayət qədər səbəbi tapılırdı.\nBu xəstələr, ümumiyyətlə, son dərəcə kilolu, acı çəkən, sağlamlıq problemləri səbəbiylə sürətli kilo verməsi lazım olan və xüsusilə uzun vəd edən bu diyetin sərtliklərini qəbul edə biləcək kəslər idi. Metodumun təsir etmədiyi bir başqa kütlə olduğunu fərq etdim. Bu səbəblə ikinci variantı meydana gətirdim. İkinci bir həll, yumşaq bir metod olan Mərhələli qidalanma tərtib etdim. Artıq metodum, iki çox fərqli kütləyə xitab edən iki fərqli zəifləmə texnikası var:\nİlk və orijinal olan metodum, sürətli kilo vermək istəyən, həddindən artıq kilosu olan, sağlamlıq problemləri səbəbiylə sürətli kilo verməsi lazım olan, daha asan qəbul edən, bir neçə ay sonra buraxmadan izləməyi qəbul edərək güclü və təsirli bir metod axtaranlara istiqamətlidir.\nİkincisi isə kilo vermək üçün tələsməyən, həddindən artıq kilosu olmayan, sürətli kilo vermək üçün sağlamlıqla əlaqədar səbəbləri olmayan, özünü tanıyan və zamanla özünə mükafat vermədən davam edə bilməyəcəyini bilən, sıx ictimai həyatı olanlara istiqamətlidir.\nBu ikinci variant həftəlik sistemi əsas götürdüyü üçün “Mərhələli qidalanma” deyə adlandırdım. Zülalla dolu bir bazarertəsiylə başlayan, hər gün yeni bir qida qrupuyla zənginləşən, sona doğru festivala çevrilən, şənbə nişastalar, bazar da qeyd etmə payıyla sona çatan 7 pilləli bir nərdivandır.\nDaha yavaş, hər gün yeni bir mükafat gətirdiyi üçün də olduqca əyləncəlidir. Qidaların, təqdimatına görə əhəmiyyət səviyyələrini göz önünə sərməsi baxımından da son dərəcə təlimçidir. Mərhələli qidalanma kimlər üçün uyğundur?\nİlk metodu istifadə edərək zəifləmiş, sonra bir az kilo almış və ilk səfərki sərt yolu izləmədən bu kiloları vermək istəyənlər üçün ideal bir metoddur.\nWhatsapp ilə Paylaş\tbilmədikləriniz dukan diyeti Məşhur\t2015-08-13\nTəqlərbilmədikləriniz dukan diyeti Məşhur\nƏvvəlki Bu gün Ümumdünya Solaxaylar günüdür\nNövbəti Tükləri azaldan maska\n“Çoçuklar Duymasın”ın Havucu sevgilisi ilə görüntüləndi\nMəşhur aktrisanı döydülər- Fotolar\nWhatsapp ilə PaylaşMəşhur aktrisanı döydülər- Fotolar Rol aldığı “The only way is essex” adlı serialla …


“Avstraliyalılar Bakı haqqında deyirlər ki,…” – Müsahibə-Özəl – Yenicag.Az\n“Avstraliyalılar Bakı haqqında deyirlər ki,…” – Müsahibə-Özəl\nAvstraliya Azərbaycan Kültür Dərnəyinin başqanı Hajar Malekin (Həcər Malik) Yenicag.az-a müsahibəsi\n– Həcər xanım, Azərbaycana xoş gəldiniz. Özünüzü vətəndə necə hiss edirsiniz?\n– İllər öncə Bakı mənim xəyallarımın şəhəri idi. Uşaq vaxtı Bakı radiosunu dinləyib, Azərbaycanla böyümüşəm. Mən əslən İrəvanlı bir ailənin uşağı olaraq, bu həsrətlə böyüdüm. İllər sonra ilk dəfə 1996-cı ildə ilk dəfə Bakıya gəldim. 2006-cı ildəki gəlişimdən sonra bu il üçüncü səfərimi gerçəkləşdirdim. Çox sevinirəm ki, Azərbaycanın ən gözəl insanları ilə bir aradayıq.\n– Fəaliyyətinizin böyük bir bölümünü Cənubi Azərbaycan məsələsi təşkil edir. Bəs Təbrizə gedə bilirsinizmi?\n– Təəssüf ki, müdafiə etdiyim ideologiya və fəaliyyətim İrana getməyimin önünü kəsir və gedə bilmirəm.\n– Diaspora və lobbiçilik fəaliyyətinə neçənci ildə başlamısınız?\n– Avstraliyada ilk dəfə 90-cı illərdə dərnək fəaliyyətlərinə başladıq. 1992-ci ildə Zeynəb Xanlarova Avstraliyaya konsert verməyə gəlmişdi. Qarabağın çox ağır günləri idi və Zeynəb xanım vasitəsi ilə Azərbaycanla əlaqələrimiz quruldu. İlk Azərbaycanla əlaqəmizin başlanğıcı o tarixdir. O zamandan bəri diaspora fəaliyyətlərimiz davam edir. Eniş-yoxuşlarımız olsa da,üzərimizdəki basqılara rəğmən biz geri çəkilmədik. Bizi İranı parçalamaq istəməkdə ittiham etdilər, başqa suçlamalarla qarşılaşdıq, amma biz geri çəkilmədik. Bu gün orada çox gözəl bir mövqeyə sahibik.\n– Avstraliyadakı azərbaycanlılar arasında yetərincə əlaqə qura bilmisinizmi?\n– Zeynəb xanım gəldiyi zaman iki-üç ailəni tanıyırdıq. Bu gün isə Avstraliyada yüzlərlə azərbaycanlı ailələr var. Xüsusilə, gənclər təhsil üçün gəlirlər. Onların hər biri Azərbaycan elçisidir. Azərbaycana son gəlişim ürəyimi daha da açdı. 1996-cı ildə gördüyüm Azərbaycandan əsər-əlamət yoxdur. Şəhər son dərəcə zərif və modern üslubla yenilənib. Ümid edirik ki, Cənubi Azərbaycan da bir zamanlar bu nöqtəyə gələcək.\n– Üçüncü dəfədir ki, Azərbaycanda olursunuz. Bu illər ərzindəki fərqi necə qiymətləndirirsiniz?\n– Azərbaycan çox düzgün istiqamətdə inkişaf edir. Həm iqtisadi, həm mədəni inkişaf göz önündədir. Turizmin inkişafı bu ölkənin zənginliklərini dünyada tanıdacaq. Avstraliyadan olan dostlarım da Azərbaycanı çox bəyəndilər. Şəhərdə gəzinti zamanı o qədər heyran qaldılar ki, Bakını muzeyə bənzətdilər. Deyirlər ki, sanki biz üstü açıq bir muzeyin içərisindəyik. Yəni, Bakının gözəlləşməsinin xaricilərin üzərində də ciddi təsiri var.\n– Avstraliyada diaspora fəaliyyəti ilə məşğul olmaq necə, çətindirmi?\n– Biz çox çətin bir yola çıxmışıq. Orada daha çox Güneyli soydaşlarımız yaşayırlar və biz daha çox onların aktiv olmaları üçün çalışırıq. Şimaldan olan azərbaycanlılar zatən dilimizi və ənənələrimizi bilirlər, milli özünüdərk inkişaf edib. Ancaq cənubdan olan soydaşlarımızın durumu yaxşı deyil. Bəlkə aralarında ən yaxşı azərbaycanca yazan mənəm, mən də bəzən qramatikada çətinlik çəkirəm. Bizim cəmiyyətin ilk qərarı bu oldu ki, dilimizi qorumaq üçün öz aramızda Azərbaycan dilində danışaq. Buna baxmayaraq, yazılı olaraq buna hələ də nail ola bilməmişik. Yarımız ingilis, yarımız fars dilində danışırıq.\n– Bunun üçün hansı planlarınız var?\n– Çalışırıq ki, həmrəylik bayramına qədər Azərbaycan Evinin açılmasına nail olaq. Azərbaycan Evinin əsas məqsədi mədəniyyətimizi tanıtmaq olacaq. O evdə musiqi alətlərimiz, kilimimiz, xalçamız, çayımız, şirniyyatımız, tablolarımız və kitablarımızla təbliğatı davam etdirəcəyik. Çünki Azərbaycanı başqa şəkildə tanıtmaq olmur. “Azərbaycanlıyam” dediyim zaman onlara öncə vətənimizin harada olduğunu anlatmaq məcburiyyətində qalırıq. Azərbaycan evi qurulduqdan sonrakı fəaliyyətimiz bu problemi təməlli şəkildə həll edəcək. Qeyd etməliyəm ki, Avstraliyadakı səfirimiz Azərbaycan evinin yaranması məsələsində çox ciddi dəstək verdilər və verməyə də davam edirlər. Eyni zamanda mən bu səfərdən qayıdanda Bakıdan Avstraliyaya böyük xəzinə aparıram. Xeyli sayda kitablar və digər tanıtım vasitələri Avstraliya üçün çox qiymətlidir. Azərbaycan Evindən başqa Avstraliya Simfonik Orkestrində Azərbaycan əsərlərini ifa etmələrinə çalışacağıq. Çox istərdik ki, Azərbaycan musiqisi Avstraliya səhnələrində də duyulsun. Məsələn “Koroğlu” simfoniyasının və digər möhtəşəm mahnılarımızın disklərini aparıram. Bu bizə ən böyük hədiyyədir. Təkcə orada yaşayan azərbaycanlılar üçün deyil, avstraliyalılar üçün də böyük bir xəzinədir. Biz Azərbaycan mədəniyyətini, musiqisini onlara tanıtmaq üçün çalışırıq. Biz avstraliyalılardan ibarət rəqs qrupu yaratmışıq. Və çalışacağıq ki, orada Azərbaycanın möhtəşəm əsərlərini Avstraliyaya qazandıraq.\n– Azərbaycandan istəyiniz nələrdir və bu səfər sizə nə qazandırdı?\n– Bizə mədəni qaynaqlar, mənəvi dəstək lazımdır. Sizin vasitənizlə Tənzilə Rüstəmxanlıya təşəkkür etmək istəyirəm. Bu məsələlərdə onun mənə mənəvi dəstəyi çox böyükdür. Və bu səfərimdən olduqca razıyam. Çünki həm ziyalılarımızla görüşlərimiz, həm də proqramımızın digər hissələri çox uğurlu keçdi. Milli Elmlər Akademiyasının cənub şöbəsi ilə tanış olduq və çox gözəl kitablar hədiyyə aldıq. Sabir Rüstəmxanlının ingilis dilinə tərcümə olunmuş kitab və CD-lərini Avstraliyaya aparıram. Bir sözlə, bu səfər çox ilhamverici oldu.\n– Avstraliyadakı digər türkdilli diaspora nümayəndələri ilə əlaqələriniz varmı?\n– Türklərlə münasibətimiz çox yaxşıdır. Xüsusilə, Tələt Paşa Komitəsinin Avstraliyadakı nümayəndəliyi ilə çox ciddi əməkdaşlığıdir. Ələvilər və ATA təşkilatı ilə də çox yaxşı münasibətimiz var.\n– Son olaraq, arzularınızı öyrənmək istəyərdik…\n– Ümid edirəm ki, Azərbaycan dünyada elə bir nümunəvi ölkə olsun ki, cənubun şimala birləşməsində heç bir məsələ qalmasın və bir arada olaq. Biz bir millətik və inanıram ki, çizilən sərhədlər aradan qalxacaqdır.\nQələmə aldı: Sevər ŞAKİRQIZI\nTarix: 13.10.2014 - 11:34\nMüsahibə Manşet Seçmələr Xəbərlər\nSevgisini Xocalıda dəfn edən müğənni: “Yandırdım ki, erməninin əlinə keçməsin”- VİDEO\n3 gün öncə 2241\n5 gün öncə 2192\n“Bu seçkilərdə QHT Şurasının xətti ilə layihələrin icrasına vaxt çatmayacaq” – Məhərrəm Zülfüqarlı\n4 gün öncə 2151\nMirkamil ailə sirrini açdı: “Valideynlərimə görə sevdiyim qızdan imtina etdim”\n3 gün öncə 1440\n3 həftə öncə 4154\n1 həftə öncə 4133\n2 həftə öncə 3649\n1 ay öncə 3308\nXalq artistinin müğənni qızı: “Deyirdi, “istəyirsən sənin üçün pul cırım””\n3 həftə öncə 2666


Uşu-Sanda üzrə Azərbaycan çempionatının qalibləri bəlli olub (FOTO) » QafqazPress.AZ\nQAFQAZPRESS » İdman » Uşu-Sanda üzrə Azərbaycan çempionatının qalibləri bəlli olub (FOTO)\nTarix: 07 noyabr 2016\nBakıda Uşu-Sanda idman növü üzrə 23-cü Azərbaycan Çempionatının qalibləri müəyyən olunub.\nAzərbaycan Uşu Fererasiyasından Trend-ə verilən məlumata görə, müxtəlif çəki dərəcələri üzrə keçirilən çempionatın qaliblərinin adları açıqlanıb.\nNəticələrə görə, 1-ci yeri 48 kq çəki üzrə Orxan Hətəmov, 52 kq çəki üzrə Səfəralı Məmmədrzayev, 56 kq çəki üzrə Elçin Eminov, 60 kq çəki üzrə Bayram Şəmmədov, 65 kq çəki üzrə Rasim Kərimov, 70 kq çəki üzrə Taleh İsayev, 75 kq çəki üzrə Məhəmməd Məlikyeqanlı tutub.\nQeyd edək ki, yarış 2017-ci ildə Bakıda keçiriləcək İslam Həmrəylik Oyunlarında Azərbaycan Milli Yığma Komandasının heyətini formalaşdırmaq xarakteri daşıyır.\nAzərbaycan təmsilçisi Bolqarıstanda 3-cü oldu


"Ağ bayraqlı Andranik qədər çəlimsiz Ermənistan" – TƏHLİL -29.03.2015 (10 KİV) » Beynəlxalq İqtisadi Araşdırmalar Birliyi - Ekonomiks.az\n"Ağ bayraqlı Andranik qədər çəlimsiz Ermənistan" – TƏHLİL -29.03.2015 (10 KİV)\nRəsmi Bakının prinsipial və qətiyyəti siyasətinin nəticəsi: İlham Əliyev hikkəli və boşboğaz erməni obrazından əsər-əlamət də qoymayıb\nBu gün Azərbaycanın regionda ən güclü Silahlı Qüvvələrə malik olması heç kəsə sirr deyil. Son il yarımdan bir qədər artıq vaxt ərzində, ordumuzun yeni rəhbərliyinin apardığı islahatlar və ən əsası isə əsgərlərimizdə döyüş ruhunun qaldırılması sahəsində görülən əvəzsiz işlər artıq öz bəhrəsini verməyə başlayıb.\nOrdunun mənəvi-psixoloji durumu\nBu gün Azərbaycan əsgəri torpaqlarımızı işğalçılardan təmizləmək üçün döyüşə mənəvi-psixoloji cəhətdən tam hazırdır. Bu çox vacib şərtdir. Tarix boyu dəfələrlə sınaqdan çıxıb ki, mənəvi-psixoloji durumu yerində olan orduda qalibiyyət əhval-ruhiyyəsi hökm sürür. Bu reallığı yaradan əsas səbəb isə heç şübhəsiz ki, Azərbaycan Prezidenti, Silahlı Qüvvələrin Ali Baş Komandanı Cənab İlham Əliyevin orduya göstərdiyi xüsusi diqqət və qayğıdır. Təsadüfi deyil ki, bu gün nəinki hərbi qulluqçular, ümumilikdə ölkə əhalisi Ali Baş Komandana güvənir, onun rəhbərliyi altında torpaqlarımızın işğaldan azad olunacağına böyük inam bəsləyir. Cəmiyyət görür ki, prezident Ordu xüsusunda ən xırda detallara belə həssaslıqla yanaşır, ordu quruculuğunu əsas prioritetlər sırasında saxlayır, hərbi sənayenin inkişaf etdirilməsi istiqamətində mühüm addımlar atır və ən nəhayət onun Ermənistan-Azərbaycan, Dağlıq Qarabağ münaqişəsinin həll yolları ilə bağlı verdiyi bəyanatlar birmənalı şəkildə səmimiyyətə söykənir. Prezident İlham Əliyev problemin dinc yolla həlli yönündə bütün mümkün cəhdləri əsirgəmir və Dağlıq Qarabağa ən yüksək muxtariyyət vəd etməklə böyük güzəştə də hazır olduğunu açıq şəkildə bəyan edir, torpaqlarımız işğaldan azad olunacağı halda Ermənistanın regiondakı transmilli layihələrdən də yararlanmasının mümkünlüyünü dilə gətirir. Son 10 ilə nəzər salsaq, görərik ki, Azərbaycan Prezidentinin Ermənistan-Azərbaycan, Dağlıq Qarabağ münaqişəsinin həlli istiqamətində tutduğu mövqe dəyişməz qalıb, mahiyyət və xarakter etibarı ilə hər hansı dəyişiklik qeydə alınmayıb. Bəs, bütün bunları Ermənistan tərəfinə də şamil etmək olarmı? Əlbəttə ki, yox. Ötən dövr ərzində Ermənistan hakimiyyəti dəfələrlə mövqe dəyişikliyi və qətiyyətsizlik nümayiş etdirib, məsələyə cığal uşaqlar kimi yanaşaraq böyük sülh sazişindən hər dəfə müxtəlif bəhanələrlə imtina edib.\nPrezidentin illər öncə dedikləri\nBu gün Ermənistan iqtisadi cəhətdən iflic vəziyyətə düşüb. Ermənistan hakimiyyəti bu ölkəni uzun illər özünə gələ bilməyəcək dərəcədə bərbad duruma salıb. Fakt odur ki, işğalçı ölkə bütün parametrlər üzrə Azərbaycana uduzur və indi biz bu üstünlüyümüzü daha qabarıq şəkildə göstərə bilirik.\nGünü gündən boşalan, vətəndaşının adi tələbatlarını belə ödəyə bilməyən, ciddi və çoxtərəfli iqtisadi layihələrdən kənarda qalan, Rusiyanın tərkibindəki muxtariyyatlardan fərqlənməyən bir ölkə, aydındır ki, bu gedişlə daha ağır və faciəvi hallarla üzləşməyə məhkumdur. Diqqət edək: məgər 5-6 il əvvəl Azərbaycan prezidenti Ermənistanı belə bir aqibət gözlədiyini demirdimi? Ermənistanın işğalçılıq siyasətindən əl götürməyəcəyi halda Azərbaycanın TƏCRİDETMƏ siyasətinin təsirləri altında inləyəcəyini illər öncə bəyan etmirdimi? Baxın, bu gün Rusiyadan başqa (Bunun da səbəbi məlumdur) hansı ölkənin Ermənistanla ciddi iqtisadi əlaqələri var? Xarici siyasətinə nəzər salaq: Normal əməkdaşlıq anlamında dəyərləndirilə biləcək hansısa nümunə varmı ortalıqda? Bu gün Azərbaycanın nazirləri, nazir müavinləri, komitə rəhbərləri xarici ölkələrə daha çox rəsmi səfərlərə gedirlər, nəinki Ermənistan prezidenti. Vəziyyət o həddə çatıb ki, indi Ermənistanı üzv olduğu birliklərdə belə ciddiyə almır, onun mövqeyi ilə hesablaşmırlar. Avrasiya İttifaqındakı durumu göz qabağındadır. Bu birliyin təmsilçiləri üçün İttifaqdan kənardakı Azərbaycanın mövqeyi, onun Prezidentinin fikirləri və tələbləri daha önəmlidir. Elə təkcə bu günlərdə Birliyin Astanada keçirilmiş toplantısına Ermənistanın dəvət olunmaması bu ölkənin nə qədər əhəmiyyətsiz obyektə çevrildiyindən xəbər verir. Bax, budur rəsmi Bakının prinsipial və qətiyyəti siyasətinin nəticəsi. İlham Əliyev hikkəli və boşboğaz erməni obrazından əsər-əlamət də qoymayıb.\nAğ bayraqlı əsgər qədər çəlimsiz ölkə...\nBu gün erməni əsgəri öz tərəfindəki dərəbəyliyi görüb əlinə ağ bayraq götürərək Azərbaycan Ordusundan imdad diləyir. Andranik adlı həmin çəlimsiz əsgər Serj Sarkisyandan fərqli olaraq situasiyanı dəqiq hesablayıb, hadisələrin inkişaf istiqamətini doğru müəyyənləşdirib və Azərbaycan Prezidentinin, "Ölmək istəmirsinizsə Ağdama, Füzuliyə getməyin, oturun öz yerinizdə” çağırışından düzgün nəticə çıxarıb. Şübhə etmirəm ki, Ermənistan ordusunda belə əsgərlər çoxdur və günlərin birində onlar da çıxış yolunu ağ bayraqda görəcəklər.\nBu gün Ermənistan dərin iqtisadi böhran içində olan Rusiyanın boynunda ağır yükə çevrilib. Bu ölkənin üzdə olan iri müəssisələrinin demək olar ki, hamısı Rusiya kompaniyalarına məxsusdur. Yuxarıda da qeyd etdiyimiz kimi, Rusiyanın əyalətlərindən birinə çevrilən bu ölkənin, öz haqlı mövqeyindən bir addım da çəkilməyən, daxili və xarici siyasətini müstəqil şəkildə müəyyənləşdirən Azərbaycanla hansısa müstəvidə müqayisə olunması belə mümkün deyil. Bizi nəinki Ermənistandan, çoxlarından fərqləndirən üstünlüyümüz isə azadlığımızdır, asılı olmamağımızdır, kimlərinsə təsiri altına düşməməyimizdir. Prezident İlham Əliyev bu xüsusda da çox dəqiq fikirlər səsləndirib: "Bu gün biz azadıq. Azərbaycan xalqı öz taleyinin sahibidir. Bu günün reallıqları göstərir ki, ancaq müstəqillik dövründə xalqımız yüksək zirvələrə çata bilər. Əgər bizim bütün tariximizə nəzərə salsaq, hazırkı dövr Azərbaycanın ən sürətli inkişaf dövrüdür”.\nNazir səngərdən çıxmırsa...\nGüclü iqtisadiyyat və qüdrətli Ordu yaratmaq istiqamətində uğurla irəliləyən Azərbaycan artıq dünyanın silah bazarına öz məhsullarını çıxarır. Bu gün nüfuzlu beynəlxalq hərbi araşdırma mərkəzlərinin hesabatlarında Azərbaycan ordusu dünyada son illər ərzində ən sürətlə inkişaf edən ordu kimi göstərilir. Ən vacib şərtlərdən biri isə ölkə əhalisinin əhval-ruhiyyəsidir ki, bu mənada da düşmən ölkə bizimlə müqayisə oluna bilməz. Müdafiə nazirimiz səngərlərdən çıxmırsa, əsgərlə bir süfrə arxasında oturaraq öz çörəyini bölüşürsə və deyirsə ki, "biz bir yerdə vuruşacağıq”, deməli, bu əsgərin qarşısını heç kəs ala bilməz. Önündə Prezidentini, nazirini görən əsgər əlbəttə ki, gedib Zəngəzura da çıxar.\nprofessor Fikrət Yusifov\n"TANAP: Azərbaycanın daha bir üstünlüyü və əlavə təsir vasitəsi" –TƏHLİL 19.03.2015 (24 KİV)\nRusiyanın rəsmi dövlət qəzetində “Bakı 2015” səhifəsi – Fikrət Yusifov yazır


Nur-az.com - İNSANİ DƏYƏRLƏRƏ HÖRMƏT\n30 Rəbiüləvvəl 1440\n19 Azər 1397\nİNSANİ DƏYƏRLƏRƏ HÖRMƏT\nNəfsini yaxşı işlərə məcbur et\nİnsan yaranmışların şərəflisi olduğuna diqqət etsə, çirkin əxlaq və günahdan qaçar. Özünü insan adlandıran varlıq heyvani hisslərə necə təslim ola bilər?!\nHəzrət Əli (ə) buyurur: «Özünü əziz tutan insan üçün şəhvətlər ləyaqətsiz görünür». İmam Səccaddan (ə) soruşdular ki, ən dəyərli insan kimdir? Həzrət cavab verdi ki, ən dəyərli insan özünü dünyadan dəyərli biləndir.\nRuhani kəramətlərə diqqət özünütərbiyədə faydalıdır. İnsan özünə müraciət edə bilər ki, axı sən qüdsi-aləmdən gəlmisən. Axı sən Allahın xəlifəsisən! Axı sən əbədi həyat üçün yaranmısan! Sənə heyvani hisslərə tabe olmaq yaraşırmı?!\nHər bir pis sifətdən qurtarmaq üçün onun ziddi olan gözəl sifəti gücləndirmək lazımdır. Əgər bir nəfərə qarşı paxıllıq hissi varsa, bu hissi boğmaq üçün həmin şəxsə ehtiram göstərib ona yaxşılıq etmək lazımdır. Ümumiyyətlə, nəfsin çirkin istəklərinə «yox» deyib tədricən onun kökünü qurutmaq lazımdır. Nəfsin xoşlamadığı yaxşı işlərə özünü məcbur etməklə yaxşılığa adət etmək gərəkdir.\nHəzrət Əli (ə) buyurur: «Nəfsini yaxşı işlərə məcbur et», «Nəfsini yaxşı işlərə adət etdir ki, axirətin abad olsun», «Nəfsani şəhvətlər öldürücü xəstəlikdir. Onun ən yaxşı dərmanı səbir və özünü saxlamaqdır».


Məşhur marketoloqdan proqnoz: 2018-ci ildə reklam bazarını nə gözləyir?\nxəbər toplayıcısı » İqtisadiyyat » Məşhur marketoloqdan proqnoz: 2018-ci ildə reklam bazarını nə gözləyir?\nMilli.Az facemark.az-a istinadən bildirir ki, bu barədə P&G-nin aparıcı mütəxəssisi ilə söhbəti zamanı "Digiday" yazıb.\nO, qeyd edib ki, 2017-ci ilin əvvəlində "P&G" diqqəti daha çox rəqəmsal reklamın çatışmazlığına yönəldiblər. Çatışmazlıqlar 80%-ə qədər aradan qaldırmaq mümkün olub.O, qeyd edib ki, bu vaxt ərzində şirkətin marketoloqları daha çox öyrənməyə vaxt sərf ediblər.


Azərbaycan Milli Karate Federasiyasının (AMKF) rəhbərliyi 2021-ci ildə yüksək nəticə göstərmiş yeniyetmə, gənclər və böyüklərdən ibarət milli komandaların idmançı və məşqçilərini, həmçinin şəxsi məşqçiləri mükafatlandırıb. Görüşdə bu ilin ən uğurlu illərdən biri olduğunu xatırladan federasiya prezidenti Yaşar Bəşirov bu mövsüm Dünya Karate Federasiyasının (WKF) nüfuzlu Gənclər Liqası və Premyer Liqa turnirləri ilə yanaşı, dünya kuboku, birinci MDB Oyunları, Avropa və dünya çempionatlarında, o cümlədən Dünya Şotokan Federasiyasının (WSF) dünya çempionatında böyük nəticələr əldə edildiyini diqqətə çatdırıb. O, Tokio Olimpiadasında qazanılan iki gümüş medalı isə federasiyanın tarixində ən böyük nailiyyət adlandırıb.\nY.Bəşirov 2021-ci ildə olimpiada ilə yanaşı, 14 rəsmi və bir sıra digər beynəlxalq yarışlarda iştirak edən Azərbaycan karateçilərinin 319 medal qazandığını, mükafatlar arasında 89 qızıl, 118 gümüş, 112 bürünc medal olduğunu deyib. Bu nəticələr arasında parakarateçilərin uğurlu çıxışları və beynəlxalq hakimlərimizin sayının artdığını da diqqətə çatdıran Y.Bəşirov, bütün bu nailiyyətlərin dövlət qayğısı sayəsində əldə edildiyini söyləyib.\nGörüşdə iştirak edən federasiyanın idarə heyətinin üzvü Füzuli Musayev karateçilərin nəticələrinin ilbəil artmasının uğurlu tendensiya olduğunu deyib. Hər zaman üzərilərində qayğı hiss etdiklərini bildirən məşqçilər, idmançılar və hakimlər onlara göstərilən etimadı bundan sonra da doğruldacaqlarını vurğulayıblar.\nGörüşün sonunda il ərzində müxtəlif yarışlarda nəticə göstərmiş idmançı və məşqçilərə müvafiq pul mükafatları təqdim edilib.


Fransada "ermeni soyqırımı" cezasına hazırlıq gedir - Azadliq Xeber\nFransada “ermeni soyqırımı” cezasına hazırlıq gedir\nFransada "erməni soyqırımı" cəzasına hazırlıq gedir\n23:28 xeber – Fransa prezidenti Fransua Olland Avropa İnsan Haqları Məhkəməsinin keçmiş sədri Jan-Pol Kostaya “erməni soyqırımı”nı inkar edərnlərə qarşı cəza nəzərdə tutan yeni qanun layihəsini işləməyi tapşırıb.\nAzadlıq.az xəbər verir ki, anspress-in məlumatına görə, bu barədə “Le Point” fransız jurnalı xəbər verib.\n2012-ci ilin fevralında Fransa Konstitusiya Şurası parlamentin qəbul etdiyi “erməni soyqırımı”nın inkar edilməsinə görə cəza tətbiqini nəzərdə tutan qanunu ləğv edib. Olland bunu ermənilərin və fransızların böyük məğlubiyyəti adlandırıb: “Əgər yeni qanun Konstitusiya Şurası tərəfindən ləğv edilərsə və ya Fransanın Avropa İnsan Haqları Məhkəməsi qarşısında cavabdehliyi ilə nəticələnərsə, o zaman bu, ölkəmiz və erməni məsələsi üçün dəhşətli bir məğlubiyyətə çevriləcək, inkaretmənin qələbəsi olacaq”.\nFransa prezidenti qeyd edib ki, bu təşəbbüs qarşıdan gələn prezident seçkiləri ilə bağlı deyil: “Burada barışıq əsas məsələdir. Ermənistan və Türkiyə danışıqlar yolunun irəliləməsində yardımını əsirgəməyən Fransanı həmişə öz yanında görəcək”.\nQeyd edək ki, yanvarın 23-də Fransa Senatı təxminən səkkiz saatlıq müzakirələrdən sonra qondarma “erməni soyqırımı”nın inkarına görə cinayət məsuliyyətinin tətbiqi barədə qanun layihəsini qəbul etmişdi. Qanun layihəsinin lehinə 127, əleyhinə isə 86 senator səs vermişdi.\nQanun layihəsi qondarma “erməni soyqırımı”nı inkar edənlərə qarşı bir ilədək azadlıqdan məhrumetmə cəzası və 45 min avro həcmində cəriməni nəzərdə tuturdu. Ermənistan və erməni lobbisi bəyan edir ki, Türkiyənin sələfi olan Osmanlı dövləti 1915-ci ildə Anadoluda yaşayan ermənilərə qarşı soyqırım törədib.\nErməni təbliğatının təzyiqi ilə bir sıra ölkələrin parlamentləri 1915-ci il qondarma “soyqırım”ı tanıyıblar. 2012-ci ilin fevralında Fransa Konstitusiya Şurası qondarma “erməni soyqırımı”nın inkarına görə cinayət məsuliyyətini nəzərdə tutan qanunu ləğv edib. Şura söz və ifadə azadlığına zidd olduğunu əsas gətirərək bu qanunu ləğv edib.


Netanyahu Azərbaycanda: perspektivli əməkdaşlıq və narahat olan dairələr | Xalq Qəzeti\n17.12.2016 10:04 | Oxunma sayı: 1008\nİsrailin Baş naziri Benyamin Netanyahunun Azərbaycana ikinci səfəri geniş rezonans doğurub. Bunu iki istiqamətdə müşahidə etdik. Birincisi, ölkələr arasında əməkdaşlıq keyfiyyətcə yeni səviyyəyə yüksəlir. İqtisadi əlaqələrin genişləndirilməsi ilə bağlı xüsusi komissiya yaradılır. Bundan başqa, müxtəlif sferalarda əməkdaşlığın inkişaf etdirilməsinə dair konkret sənədlər imzalanıb. İkincisi, bəzi dairələr bu yaxınlaşmadan narahatlıqlarını gizlətmədilər. Xüsusilə Ermənistan özünə qarşı təhlükələrin meydana gələ biləcəyini ifadə etdi. Bütün bunların fonunda İsrail-Azərbaycan münasibətlərinin gələcəyi ilə bağlı müəyyən analitik fikirlər söyləməyə ehtiyacın olduğunu düşünürük.\nSivil və demokratik münasibətlər: Bakı–Təl-Əviv xəttinin əsas qayəsi\nO, yəhudilərin burada özünü çox rahat hiss etməsini xüsusi vurğulayıb. Baş nazir həmin kontekstdə deyib: “İkinci dəfə burada olmağıma şadam. Azərbaycan ilə İsrail arasında, Azərbaycan xalqı ilə yəhudi xalqı arasında möhkəm münasibətlər, yaxın dostluq var. Siz tolerantlıq, inklüzivlik ənənəsini qoruyub saxlamısınız. Yəhudilər özlərini burada çox rahat hiss edirlər. Sizinlə bizim aramızda ortaq dəyərlər var. Azərbaycanda yaşayan minlərlə yəhudi xalqlarımız arasında körpü rolunu oynayır. Ona görə də bizim müzakirə ediləsi çox məsələlərimiz var”.\nAzərbaycan Prezidenti İlham Əliyev də yəhudilərin vətəndaş kimi fəal olduqlarını xüsusi qeyd edib. Dövlət başçısı yəhudi icmasının Azərbaycanın inkişafına çox töhfə verdiyini ifadə edib. Ölkə rəhbəri vurğulayıb: “Azərbaycandakı yəhudi icması cəmiyyətimizin çox fəal hissəsidir. Onlar müasir Azərbaycanın inkişafına çox töhfələr verirlər. Xalqlarımız arasındakı sıx əlaqələr ikitərəfli əlaqələrimizdə çox mühüm amildir”.\nAzərbaycan Prezidenti ilə birlikdə mətbuata verdikləri bəyanatda B.Netanyahu maraqlı bir müqayisə də aparıb. Baş nazir bəyan edib: “İsraildə Azərbaycandan olan 70 min yəhudi, “insan körpüsü” yaşayır. Bundan başqa, dünyaya göstərə biləcəyimiz başqa bir şey var. Dünya çoxlu dözülməzlik, çoxlu zülmət görür. Burada isə müsəlmanlar ilə yəhudilərin arasında əlaqələrin necə ola biləcəyinin, necə qurulmasının bir nümunəsi var”.\nBu sitatları verməkdə məqsədimiz iki ölkə arasındakı əməkdaşlığın tam sivil, müasir və demokratik dəyərlər üzərində qurulduğunu göstərməkdir. İsrail dünyanın ziddiyyətlərlə dolu inkişaf mərhələsində Azərbaycanı müxtəlif xalqların dinc birgə yaşamasının nümunəsi kimi qəbul edirsə, bu, əhəmiyyətli bir məqamdır. İsraillə Azərbaycan arasında bütün sahələr üzrə əlaqələr bu prinsip əsasında inkişaf etdirilir. Bu, o deməkdir ki, iki ölkənin əməkdaşlığı üçüncü bir tərəfə qarşı özündə heç bir element ehtiva edə bilməz. Burada söhbət yalnız hər iki xalqın və dövlətin maraqlarına uyğun olan əməkdaşlıq formatının yaradılmasından gedə bilər.\nB.Netanyahunun Azərbaycanda imzaladığı əməkdaşlıq sənədlərinin məzmununa həmin prizmadan baxdıqda, söhbətin ilk növbədə iqtisadiyyat, ekologiya, texnologiyalar və başqa vacib sferalarda əlaqələrin inkişafından getdiyini görə bilərik. Tərəflər konkret olaraq, “Azərbaycan Respublikasının hökuməti ilə İsrail Dövlətinin hökuməti arasında standartlaşdırma, uyğunluğun qiymətləndirilməsi və metrologiya sahələrində əməkdaşlıq haqqında”, “Azərbaycan Respublikasının hökuməti ilə İsrail Dövlətinin hökuməti arasında kənd təsərrüfatı sahəsində əməkdaşlıq haqqında” sazişləri imzalayıblar.\nƏsassız narahatlıqlar: qeyri-obyektiv olanların qorxuları\nBunlardan başqa, İsraillə Azərbaycan arasında “Azərbaycan Respublikası ilə İsrail Dövləti arasında gəlirlərə görə vergilərə münasibətdə ikiqat vergitutmanın aradan qaldırılması və vergidən yayınmanın qarşısının alınması haqqında” və “Azərbaycan Respublikasının hökuməti ilə İsrail Dövlətinin hökuməti arasında Birgə Komissiyanın yaradılması haqqında” da sazişlər bağlanıb.\nEkspertlər sonuncu sənədin iki dövlət arasında iqtisadi əməkdaşlığı keyfiyyətcə yeni səviyyəyə yüksəltmək üçün əlavə imkanlar yaradacağını söyləyirlər.\nSirr deyil ki, Azərbaycanla İsrail arasında müdafiə sahəsində də sıx əlaqələr mövcuddur. Azərbaycan Prezidenti İsrailin Baş naziri Benyamin Netanyahu ilə görüşündə vurğulayıb ki, bu sferada əməkdaşlıq 4 milyard 850 milyon ABŞ dolları həcmindədir.\nYuxarıda vurğulanan məqamlar Azərbaycan-İsrail münasibətlərinin konstruktiv əməkdaşlıq prinsipinə uyğunluğunu təsdiqləyir. Lakin qəribədir ki, B.Netanyahunun Azərbaycana səfəri bir sıra dairələri narahat edib. Onlar hesab edirlər ki, iki ölkə arasında əməkdaşlıq başqaları üçün təhlükə siqnalıdır. Konkret desək, narazılıq səsləri əsasən Ermənistandan eşidilib. Məsələyə ciddi siyasi səviyyədə yanaşdıqda, belə etirazların ciddi əhəmiyyətinin olmadığı dərhal aydınlaşar. Lakin təcrübə göstərir ki, əsassız neqativ reaksiyalara cavab verməyəndə sadə insanlarda ölkəmiz haqqında yanlış təsəvvürlər formalaşır.\nMüasir dünyada kim kiminlə əməkdaşlıq etmir? Hətta təcavüzkar Ermənistanla sıx əlaqələri olan, bir zamanlar “Ermənistanın həyat yolu” adlandırılan müsəlman dövləti də var.\nHələ 2001-ci ildə ulu öndər Heydər Əliyev İran İslam Respublikası Ali Təhlükəsizlik Şurasının katibi Həsən Ruhani ilə görüşündə demişdi: “Mən bilirəm ki, Ermənistanın iqtisadiyyatı İrandan asılıdır. Bir neçə il bundan öncə Ermənistanın keçmiş prezidenti Ter-Petrosyan bəyan etmişdi ki, əgər İran ilə iqtisadi əlaqələrimiz iki gün dayansa, Ermənistan boğulacaqdır”.\nErmənistan rəhbərliyinin İsrail-Azərbaycan əməkdaşlığından narahat olması, əslində, aydındır. Çünki bu, birincisi, Azərbaycanın müstəqil xarici siyasət yeritdiyini, ikincisi, ölkəmizin hərbi-müdafiə qüdrətinin daim yüksəldiyini ifadə edir, üçüncü isə, Ermənistanın ədalətsiz mövqedə qaldığını bir daha təsdiqləyir.


Ölkədə muzdla işləyənlərin sayı artıb - Ens.az - 4 dildə xəbərlər və ensiklopediya\n16 iyul 2018 12:27\nİyunun 1-i vəziyyətinə ölkə iqtisadiyyatında muzdla çalışan işçilərin sayı ötən ilin eyni dövrü ilə müqayisədə 1,3 faiz artaraq 1545,4 min nəfərə çatıb. Onlardan 886,8 min nəfəri iqtisadiyyatın dövlət sektorunda, 658,6 min nəfəri isə qeyri-dövlət sektorunda fəaliyyət göstərib.\nDövlət Statistika Komitəsindən Femida.az-a verilən məlumata görə, muzdla işləyənlərin 21,5 faizi təhsil, 18,9 faizi ticarət, nəqliyyat vasitələrinin təmiri, 13,2 faizi sənaye, 8,5 faizi əhaliyə səhiyyə və sosial xidmətlərin göstərilməsi, 7,0 faizi dövlət idarəetməsi və müdafiə; sosial təminat, 7,0 faizi tikinti, 4,6 faizi nəqliyyat və anbar təsərrüfatı, 3,4 faizi peşə, elmi və texniki fəaliyyət, 3,1 faizi kənd təsərrüfatı, meşə təsərrüfatı və balıqçılıq, 1,6 faizi maliyyə və sığorta fəaliyyəti, 11,2 faizi isə iqtisadiyyatın digər sahələrində məşğul olublar.\nYanvar-may aylarında ölkə iqtisadiyyatında muzdla çalışan işçilərin orta aylıq nominal əməkhaqqı əvvəlki ilin müvafiq dövrünə nisbətən 4,0 faiz artaraq 541,0 manat təşkil edib. İqtisadiyyatın mədənçıxarma sənayesi, maliyyə və sığorta fəaliyyəti, peşə, elmi və texniki fəaliyyət, informasiya və rabitə, nəqliyyat və anbar təsərrüfatı, eləcə də tikinti sahələrində orta aylıq nominal əməkhaqqı daha yüksək olub.


"Valyadolid" - "Levante": hərəyə 1 qol və 1 xal\n"Monako" son dəqiqədə sevindi\n"Bursaspor" 3 xalı 2 qolla keçdi\n“Monako”dan çətin qələbə\nFransa çempionatında 26-cı tura start verilib. Futbolxeber.az-ın məlumatına görə, ilk oyun günündə yalnız 1 qarşılaşma baş tutub. “Monako” 3 xalı 3 qolla qazanıb. “Monako” - “Reyms” 3:2 Qollar: Germain 8,...\n“Şalke” öz meydanında büdrədi\nAlmaniya Bundesliqasında 22-ci tura start verilib. Futbolxeber.az-ın məlumatına görə, ilk oyun günündə yalnız 1 qarşılaşma baş tutub. “Şalke” öz meydanında qələbəyə həsrət qalıb. “Şalke” - “Maynts”...\nİspaniya La Liqası: tur heç-heçə ilə start götürdü\nİspaniya La Liqasında 25-ci tura start verilib. Futbolxeber.az-ın məlumatına görə, ilk oyun günündə yalnız 1 qarşılaşma baş tutub. “Valyadolid” - “Levante” 1:1 Qollar: Querra 52 - Casadesus...\n“Bursaspor” qələbə qazandı\nTürkiyə Superliqasında 22-ci tura start verilib. Futbolxeber.az-ın məlumatına görə, ilk oyun günündə yalnız 1 qarşılaşma baş tutub. “Bursaspor” - “Rizespor” 2:0 Qollar: Belluşi 24, Oboabona 67...\nMotta 2016-cı ilə kimi PSJ-də\nTiaqo Motta karyerasını əvvəlki kimi PSJ-də davam etdirəcək. Futbolxeber.az-ın məlumatına görə, Motta Paris klubu ilə olan sözləşməsini uzadıb. Yeni razılaşmaya əsasən 31 yaşlı futbolçu PSJ-nin şərəfini 2016-cı ilə kimi...


Trumen Kapotenin “The Paris Review”ə müsahibəsi – Artlogos\nTrumen Kapotenin “The Paris Review”ə müsahibəsi\n“On-on bir yaşındaydım, Mobileyə yaxın yaşayırdıq. Şənbə günləri şəhərə diş həkiminə gedirdim. Bir gün “Mobile” qəzetinin təşkil etdiyi Sanşayn Klubuna (Sunshine Club) qoşuldum. Uşaqlar üçün yazı, rəsm boyama səhifələri vardı, şənbə günləri günortadan sonra isə pulsuz koka-kola və Nehi ilə şənlik keçirirdilər. Səhv eləmirəmsə, qısa hekayə yarışmasının mükafatı ya poni, ya da it idi. Hansı olduğunu unutmuşam, ancaq qalib gəlmək istəyirdim. Bəzi qonşuların fırıldaq işlər gördüklərini bilirdim. Ona görə “Cənab Qoca İşgüzar” adlı qısa roman yazıb yarışmaya daxil oldum. Birinci hissəsi bir bazar günü əsl adımla – Trumen Strekfus Persons imzası ilə yayımlandı. Yəqin kimsə hiss etmişdi ki, yerli skandallardan yazıram, ikinci hissə heç vaxt çap olunmadı.Təbii ki, mən də heç nə qazanmadım.\nYazıçı olmaq istəyirdim, amma on beş yaşınadək buna əmin deyildim. Arsız-arsız jurnallara, üç aydan bir çıxan ədəbi nəşrlərə hekayələr göndərirdim. Təbii ki, hər yazıçı ilk aldığı “qəbul edildi” məktubunu heç vaxt unutmaz; on yeddi yaşım vardı, gözəl gün idi, səhər poçtundan birinci, ikinci və üçüncü qəbul məktubları çıxdı. İnanın, “həyəcandan baş gicəllənməsi” uydurma ifadə deyil.”\nQısa hekayələr yazırdım. Düzü, hələ də qısa hekayə yazmaq həvəsim ölməyib. Hekayə ən çətin, ən intizam tələb edən nəsr növüdür.\n“Materialın üslubunu, qurğusunu. Bunu vasvasılıq hesab edənin cəhənnəmə qədər yolu var. Mən hekayənin ritmə, yanlış durğu işarələrinə görə məhv olacağına inanıram. Henri Ceyms nöqtəli-vergül ustasıdır. Virciniya Vulf qulağa xoş gəlməyən bir cümlə də yazmayıb. Yox, dediklərimi eynilə yerinə yetirmirəm, amma əlimdən gələni edirəm.”\n“Hər hekayənin özünəməxsus texniki problemləri olduğuna görə, təbii ki, “iki üstə gəl iki dörd edir” kimi ümumiləşdirmə etmək qeyri-mümkündür. Hekayə yalnız öz təbiiliyində nəql edilərsə, doğru formasını tapar. Yazıçı yazdığı hekayənin təbii olub-olmadığını sınamaq üçün buna diqqət etməlidir: Hekayəni oxuyandan sonra onu fərqli şəkildə tərtib edə bilirmi, yoxsa hekayə təxəyyülü susdurub qəti, dəyişilməz qalır? Hekayəni bir portağal kimi kəsin. Təbiətin qüsursuz yaratdığı portağal kimi.”\n“Aman Allah! Bağışlayın, amma bu sualın cavabı dastan kimi uzundur. İçində xeyli “xeyr” və bir neçə “bəli” olacaq. Baxın, uşaqlığımın hamısı olmasa da, böyük hissəsi əyalətdə – mədəni səviyyəsi aşağı olan insanların arasında keçib. Geniş planda baxsaq, pis deyil: axına qarşı üzmək! Tale mənə gəncliyimdə şərait yaratdı. Bəzi sahələrdə at əzələsi kimi güclü əzələ formalaşdırdım, xüsusilə, düşmənlərimin öhdəsindən gəlmək sənəti barədə. Təbii ki, bu, əslində, dostların qiymətini bilmək qədər lazımlıdır. Daha da əvvələ getsək, bəhs etdiyim mühitdə qeyri-adi hesab edilirdim. Axmaq olduğumu da düşünürdülər, əlbəttə, bu məni çox hirsləndirdi. İndinin özündə də məktəblərlə aram yoxdur, çünki daim məktəb dəyişdirirdim. Hər il nifrət və darıxdırıcılıq ucbatından ən sadə dərslərdə belə uğursuzluğa düçar olurdum. Həftədə azı, iki dəfə dərsdən və evdən qaçırdım. Bir dəfə üzbəüz küçədə yaşayan dostumla qaçdıq, yaşca məndən çox böyük qız idi, sonra xeyli məşhurlaşdı. Çünki yarım düjin adam öldürdü və Sinq Sonq həbsxanasında elektrikli stula məhkum oldu. Kimsə onun haqqında kitab da yazdı. Ona “Tənha qəlblərin qatili” ləqəbini verdilər. Axırda – səhv etmirəmsə, on iki yaşım olanda, – direktor valideynlərimə özünün və məktəbdəki müəllimlərin fikrincə, mənim anormal olduğumu demişdi. Müəllim düşünürdü ki, məndə əqli çatışmazlıq var və xüsusi məktəbə getməliyəm. Ailəm mənim haqqımda nə düşünürdü, bilmirəm, amma bu təklif onların xətrinə dəymişdi. Əqli yoxlama üçün məni cənubdakı araşdırma klinikasına göndərdilər. Orada əla vaxt keçirdim və axırda bilirsiniz nə oldu? Elm təsdiq etdi ki, mən üstün zəkalıyam. Ən çox kimin karıxdığını bilmirəm: Buna inanmağı rədd edən müəllimlərimmi, yoxsa buna inanmaq istəməyən ailəmmi; onlar mənim normal uşaq olduğumu eşitmək istəyirdilər. Mən isə sevincdən uçurdum, aynanın önündə özümü Floberlə yan-yana qoyur, o dövrki kumirim hər kim idisə: Moppasan və ya Mensfild, ya da Prust, Çexov, ya da Vulfun yanında təsəvvür edirdim. Gecədən səhərəcən – ciddiyyətlə yazmağa girişdim. Bir neçə il həqiqi mənada yatmamışam. Viskinin mənə dinclik verdiyini kəşf edənə qədər belə davam etdi. Hələ on beş yaşım var idi, özüm viski ala bilməzdim, amma məndən böyük dostlarım sayəsində böyürtkən konyakından burbon viskisinədək şüşələrlə doldurduğum çamadanı paltar şkafının altında gizlədirdim. Əksərən, günortadan sonra içirdim, sonra bir ovuc Sen Sen çeynəyib axşam yeməyinə gedirdim. Yemək süfrəsindəki halım, davranışlarım, donuqluğum, susqunluğum vaxt keçdikdcə adamları narahat etməyə başladı. Qohumlarımdan biri: “Tanımasam, and içərəm ki, lül-qənbər sərxoşsan!” – deyirdi. Həqiqət ortaya çıxanda evdə qiyamət qopdu. Aylarla içmədim, ancaq deyəsən, yenə yoldan çıxmışdım.\n“Bəlkə də, məzmunun bədii təxəyyülə yox, gerçək hadisələrə əsaslanması bu təəssüratı yaradır. Xəbər yazanda məsələnin fövqündə dayanmalısan. Şərh etməməli, səy göstərməlisən ki, sözbəsöz həqiqəti yazasan. Bu tərzdə fiksiyada dərinlik olmur. Ancaq bu növü istifadə etməyimin səbəbi tərzimin jurnalistika gerçəklərinə də uyğunlaşa biləcəyini sübut etmək idi. Deyəsən, mənim fiksiya üsulum o qədər tərəfsizdir ki, emosional mənada yazı nəzarətimdən kənara çıxır. Bir duyğunu təsvir etməmişdən qabaq onu dibinədək yaşamalıyam. Mənim fikrimcə, bu əsl texnikanı əldə etməyin şərtlərindən biridir. Üslub özünəməxsus olaraq dəyərləndirilirsə, bu yazıçının təxəyyülü, şəxsiyyəti və məhrəmidir.”\n“Çünki mən amerikalıyam, başqa biri olmağım qeyri-mümkündür və ən əsası, heç başqası olmaq arzum da yoxdur. Üstəlik, şəhərləri sevirəm və sözün həqiqi mənasında yeganə şəhər Nyu-Yorkdur. İki illik fasilə istisna olmaqla, səkkiz il ərzində Amerikaya ildə bir dəfə qayıtmışam. Heç vaxt xaricdə yaşamaq həvəsim olmayıb. Avropa mənim üçün bir məktəb, yetkinlik yolunda mərhələ oldu. Avropa mənə çox şey qazandırdı, amma hiss etdim ki, deyəsən, təkcə qazandırmır, həm də məndən bəzi şeyləri qoparır. Lap iqtisadiyyatdakı azalan səmərə qanunu kimi. Buna görə də xeyli yol qət etmiş biri kimi və aid olduğum torpaqlarda oturaq həyata keçmək üçün evimə qayıtdım. Təbii ki, yellənən kreslo alıb bir yerə qaxılası deyiləm. Sərhədlər açıq olduğu müddətdə hər an bu cür başıboş macəralara başlaya bilərəm.”\n“Çox. Və hər şeyi oxuyuram; etiketləri, yemək reseptlərini, elanları belə. Qəzet oxumaq mənim üçün ayrıca həvəsdir. Hər gün Nyu-Yorkda çıxan gündəlik qəzetlərin hamısını və bazar nəşrlərini alıram, həmçinin, bir neçə xarici jurnalı da izləyirəm. Ala bilmədiklərimi qəzet köşklərinin önündə ayaqüstü oxuyuram. Həftədə orta hesabla beş kitab oxuyuram. Normal uzunluqda kitabı iki saata bitirirəm. Triller kitablarını sevirəm və bir gün bu növdə kitab yazmağı çox istəyirəm. Roman oxumağa üstünlük versəm də, son illərdə daha çox məktub, gündəlik və bioqrafiyalar oxumağa başlamışam. Yazı prosesində başqa yazıçını oxumaq məni narahat etmir, ancaq bircə dəfə Ceyms Coysun sehrinə düşüb cümlələri yersiz uzatdığımın fərqinə varmışdım.”\n“Bir çox tənqidçi mənim əsərlərimdə Folkner, Velti və MakKallersin izlərini gördüklərini desələr də, birbaşa ədəbi təsir altına düşdüyümüyü düşünmürəm. Bəlkə də düzdür. Üçünə də heyran olmuşam, Ketrin Enn Porterə də. Üçünün bir-biriləri ilə və mənimlə Cənubda doğulmaqdan başqa ortaq tərəflərimizin olduğuna inanmıram. İndi bir sətrini belə oxumasam da, on üç-on altı yaşlarımda Tomas Vulf gözümdə bir düha idi. Əslində, hələ də elədir. Deyəsən, elə o yaşlar Vulfa heyran olmaq üçün ən münasib dövrdür. Eyni şəkildə, digər gənclik həvəslərim də tükəndi; Edqar Po, Dikkens, Stivenson… – daha onları oxuya bilmirəm. Bəzi maraqlar isə dəyişilməz qalır: Flober, Turgenev, Çexov, Ceyn Ostin, Ceyms. E.M.Forster, Moppasan, Rilke, Prust, Şou, Villa Kater – bu siyahı uzandıqca uzanar, ona görə Ceyms Eyci ilə bitirək. Çox xoş yazıçıdır, iki il əvvəlki ölümü böyük itki oldu. Yeri gəlmişkən, Eycinin yazdıqlarında filmlərin təsiri görünür. Deyəsən, gənc yazıçıların çoxu film texnikalarının vizual və struktur tərəflərindən həm bəzi şeylər öyrəniblər, həm də istifadə ediblər. Mən də bura daxiləm.”\n“Üslubçularla digər yazıçılar arasında ayrı-seçkilik edirsiniz?”


Heydər Əliyev Mərkəzinin parkında “Şahmatçı ailəm” turniri keçirilib\nYarışda 50 komanda, ümumilikdə 100 nəfər iştirak edib. İştirakçılar əvvəlcədən qeydiyyatdan keçərək yarışa qoşulublar. AZƏRTAC xəbər verir ki, hər komanda 2 üzvdən ibarət olub: kapitan (14 yaşınadək gənc) və onun bir ailə üzvü. Ailə üzvü olaraq bacı, qardaş, ana, ata, nənə və ya baba yarışda iştirak edib.\nTurnirdə ən gənc iştirakçının 6, ən yaşlı şahmatçının isə 75 yaşı olub. Sürətli şahmat qaydalarına uyğun keçirilən turnir 5 mərhələdən ibarət olub. Komandalar qarşılaşarkən kapitan rəqib kapitanla, ailə üzvü isə rəqib komandanın ailə üzvü ilə mübarizə aparıb. Hər bir üzvün qazandığı xalların cəmi komandanın xalı kimi hesablanıb və ən çox xal toplamış komandalar turnirin qalibi elan olunub. Birinci yeri Səbinə Rzalının (atası Süleyman Rzalı), 2-ci yeri Mirfamil Seyidlinin ( qardaşı Mirmövsüm Seyidli), 3-cü yeri İsmayıl Məhəmmədin (atası Fərman İsmayıl) komandaları qazanıb. Tofiq Abdullayev (babası Mehmanağa Quliyev) və Rafael Bayramlının (atası Araz Bayramov) komandaları eyni xal qazandığından hər ikisi 4-cü yerə layiq görülüb.\nİlk 3 yeri tutan komandalar medal və sertifikatla, 4-cü yeri tutanlar isə sertifikatla təltif olunub.Turnirə beynəlxalq dərəcəli hakim Ülkər Umudova və “Ağ At” şahmat klubunun müəllimləri nəzarət ediblər.\nTədbir şahmatın inkişafı, təbliği, uşaq və yeniyetmələrin, şahmatsevərlərin asudə vaxtının səmərəli təşkili məqsədilə keçirilib.